Νησι Απο Ελαφροπετρα - Ελληνικη λογοτεχνια (BKS.0334252)\nΑρχική > Βιβλία > Πεζογραφία > ΝΗΣΙ ΑΠΟ ΕΛΑΦΡΟΠΕΤΡΑ\nΚΕΣΜΕΤΗ ΝΑΤΑΣΑ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΣυγγραφέας: ΚΕΣΜΕΤΗ ΝΑΤΑΣΑ\n«Ναι, συμβαίνει κάποτε μια έξοχη στιγμή δύναμης, είπε η κυρία των τριαντάφυλλων...»\n«Λέγομαι Ρανού Νηρίτη ή Νηρού. Κανονικά θα έπρεπε να με λένε Ουρανία, όπως τη γιαγιά μου τη Ράνω. Τώρα γιατί το κάνανε Ρανού (πράγμα που με αναγκάζει να διορθώνω κάθε λίγο κάποιον: «Όχι, όχι Ραλλού! Ρανού σας είπα») δεν έχω ιδέα. Οι καλλιτέχνες έχουν μανία με τα ονόματα και στην οικογένειά μου υπάρχουν πολλοί λοξάτοι. Για να σας προλάβω σας λέω πως φυσικά έχετε δίκιο! Το παραδέχομαι πως «έχω κι εγώ τη λόξα μου και μάλιστα σε γενναία δόση». Φταίει όμως κι η δίψα. Η δίψα σε γεμίζει αλλόκοτες ιδέες και κανείς βέβαια δεν ξεδιψάει μόνο με κύρια ονόματα ή επίθετα, με την ανάμνηση ή το όνειρο του νερού.»\nΝΗΣΙ ΑΠΟ ΕΛΑΦΡΟΠΕΤΡΑ (BKS.0334252)\nΝΗΣΙ ΑΠΟ ΕΛΑΦΡΟΠΕΤΡΑ BKS.0334252 BKS.0334252 ΚΕΣΜΕΤΗ ΝΑΤΑΣΑ ΚΕΣΜΕΤΗ ΝΑΤΑΣΑ ΕΛΛΗΝΙΚΗ ΛΟΓΟΤΕΧΝΙΑ Κατηγορία: ΕΛΛΗΝΙΚΗ ΛΟΓΟΤΕΧΝΙΑ •ΚΕΣΜΕΤΗ ΝΑΤΑΣΑ στην κατηγορία ΕΛΛΗΝΙΚΗ ΛΟΓΟΤΕΧΝΙΑ ISBN: 978-960-221-424-4 Συγγραφέας: ΚΕΣΜΕΤΗ ΝΑΤΑΣΑ Εκδοτικός οίκος: ΑΛΕΞΑΝΔΡΕΙΑ Σελίδες: 213 Διαστάσεις: 21Χ14 Ημερομηνία Έκδοσης: Δεκέμβριος 2008 «Ναι, συμβαίνει κάποτε μια έξοχη στιγμή δύναμης, είπε η κυρία των τριαντάφυλλων...» «Λέγομαι Ρανού Νηρίτη ή Νηρού. Κανονικά θα έπρεπε να με λένε Ουρανία, όπως τη γιαγιά μου τη Ράνω. Τώρα γιατί το κάνανε Ρανού (πράγμα που με αναγκάζει να διορθώνω κάθε λίγο κάποιον: «Όχι, όχι Ραλλού! Ρανού σας είπα») δεν έχω ιδέα. Οι καλλιτέχνες έχουν μανία με τα ονόματα και στην οικογένειά μου υπάρχουν πολλοί λοξάτοι. Για να σας προλάβω σας λέω πως φυσικά έχετε δίκιο! Το παραδέχομαι πως «έχω κι εγώ τη λόξα μου και μάλιστα σε γενναία δόση». Φταίει όμως κι η δίψα. Η δίψα σε γεμίζει αλλόκοτες ιδέες και κανείς βέβαια δεν ξεδιψάει μόνο με κύρια ονόματα ή επίθετα, με την ανάμνηση ή το όνειρο του νερού.» ΝΗΣΙ ΑΠΟ ΕΛΑΦΡΟΠΕΤΡΑ


Καρκίνος του πνεύμονα: 10 χιλ. νέα περιστατικά το 2018 στην Ελλάδα\nΣχεδόν 10 χιλ. είναι τα νέα περιστατικά που νόσησαν στην Ελλάδα από καρκίνο του πνεύμονα το 2018, αποτελώντας το 15% επί των συνολικών περιστατικών καρκίνου στη χώρα μας, με το 1/3 των ασθενών να μαθαίνουν ότι νοσούν 90 ημέρες πριν καταλήξουν!\nΤα παραπάνω ήταν τα βασικά σημεία συζήτησης της συνέντευξης Τύπου με θέμα: «Καρκίνος του πνεύμονα & πρώιμη διάγνωση», που διοργανώθηκε με την υποστήριξη της Ένωσης Ογκολόγων Παθολόγων Ελλάδας (ΕΟΠΕ) και του Συλλόγου Καρκινοπαθών Εθελοντών–Φίλων–Ιατρών (ΚΕΦΙ) Αθηνών και με πρωτοβουλία της φαρμακευτικής εταιρείας MSD.\n• Ιωάννης Μπουκοβίνας, MD, PhD Παθολόγος–Ογκολόγος, Επιστημονικός Υπεύθυνος της Ογκολογικής Μονάδας της Βιοκλινικής Θεσσαλονίκης, Πρόεδρος ΕΟΠΕ\n• Σοφία Αγγελάκη, Παθολόγος-Ογκολόγος, Αν. Καθηγήτρια Παθολογικής Ογκολογίας, Ιατρική Σχολή, Πανεπιστήμιο Κρήτης, Γ. Γραμματέας ΔΣ ΕΟΠΕ.\n• Παναγιώτα Ρουσάκου, Μέλος Δ.Σ. Συλλόγου Καρκινοπαθών Εθελοντών–Φίλων–Ιατρών (Κ.Ε.Φ.Ι.) Αθηνών\nΗ πρώιμη διάγνωση αποτελεί σήμερα ένα από τα βασικά εργαλεία για τη βέλτιστη αντιμετώπιση του καρκίνου με χαρακτηριστικά παραδείγματα τα προγράμματα προσυμπτωματικού ελέγχου για τους καρκίνους του μαστού, του τραχήλου της μήτρας και του παχέος εντέρου.\n Ο καρκίνος του πνεύμονα αποτελεί τη συχνότερη μορφή καρκίνου στον κόσμο με περίπου 2,1 εκατ. νέα περιστατικά το 2018 σύμφωνα με τις εκτιμήσεις.\n Ο καρκίνος του πνεύμονα είναι η συχνότερη μορφή καρκίνου στους άνδρες και η τρίτη συχνότερη στις γυναίκες.\n Ο καρκίνος του πνεύμονα είναι η συχνότερη αιτία θανάτου από καρκίνο παγκοσμίως, ενώ εκτιμάται ότι ευθύνεται για σχεδόν έναν στους πέντε θανάτους που προκύπτουν από καρκίνο (1,76 εκατ. θάνατοι το 2018).\n Οι περισσότεροι άνθρωποι με καρκίνο του πνεύμονα δεν παρουσιάζουν συμπτώματα μέχρι ο καρκίνος να φτάσει σε προχωρημένο στάδιο.\n Στην Ελλάδα σύμφωνα με τα πιο πρόσφατα δεδομένα τα νέα περιστατικά καρκίνου του πνεύμονα το 2018 ανήλθαν σε 9.964. Πρόκειται για το 15% επί των συνολικών περιστατικών καρκίνου στην Ελλάδα.\n Στους άντρες ο καρκίνος του πνεύμονα αποτελεί την πιο συχνά εμφανιζόμενη μορφή καρκίνου. Τα νέα περιστατικά το 2018 να ανέρχονται σε 7.862 (20,2% επί του συνόλου των περιστατικών καρκίνου στην Ελλάδα).\n Είναι η πρώτη αιτία θανάτου από καρκίνο και το αντίστοιχο ποσοστό εκτιμάται σε 28% επί των συνολικών θανάτων από καρκίνο στην Ελλάδα.\n Κατηγορία 1: άτομα ηλικίας 55-74 ετών με ιστορικό καπνίσματος >30 πακέτα-έτη** (θεωρείται ότι διατρέχουν τον υψηλότερο κίνδυνο για καρκίνο του πνεύμονα) ή πρώην καπνιστές που έχουν διακόψει το κάπνισμα μέχρι και 15 χρόνια πριν.\n Κατηγορία 2: άτομα ηλικίας >50 ετών που καπνίζουν συστηματικά με ιστορικό καπνίσματος >20 πακέτα-έτη** κι έχουν έναν ακόμη παράγοντα κινδύνου για καρκίνο του πνεύμονα.\nΕδώ και πάνω από έναν αιώνα, η MSD, μια βιο-φαρμακευτική εταιρεία με ηγετική θέση παγκοσμίως. Ανακαλύπτει φάρμακα και εμβόλια για τις πιο σοβαρές ασθένειες σε όλο τον κόσμο. Κάνει πράξη την αποστολή της να ερευνά για να προσφέρει μακροβιότερη και καλύτερη ποιότητα ζωής. MSD είναι η εμπορική επωνυμία της εταιρείας Merck & Co., Inc., με έδρα το Kenilworth, Ν.J., στις ΗΠΑ.\nΜέσω των προϊόντων της-συνταγογραφούμενα φάρμακα, εμβόλια, βιολογικές θεραπείες και κτηνιατρικά φάρμακα- και με παρουσία σε περισσότερες από 140 χώρες προσφέρει καινοτόμες θεραπευτικές λύσεις στους ασθενείς. Παράλληλα, δέσμευσή της είναι η αύξηση της πρόσβασης των ασθενών στην υγειονομική περίθαλψη. Μέσω πολιτικών, προγραμμάτων και συνεργασιών που υλοποιούμε.\nΣήμερα, η MSD συνεχίζει να είναι πρωτοπόρος στην έρευνα για την ανακάλυψη και εξέλιξη θεραπειών. Που προλαμβάνουν και αντιμετωπίζουν «απειλητικές» ασθένειες για τη ζωή των ανθρώπων παγκοσμίως. Όπως ο καρκίνος, οι παθήσεις του καρδιο-μεταβολικού, η νόσος Alzheimer, μολυσματικές ασθένειες. Συμπεριλαμβανομένων των ιών HIV και Έμπολα καθώς και πρώτο-εμφανιζόμενες ασθένειες ζώων.\nΠροηγούμενο άρθροMonsanto: Αποζημίωση 10 εκατ. δολ. για παράνομο ζιζανιοκτόνο\nΕπόμενο άρθροΟι νέοι Διοικητές των Νοσοκομείων στις 7 ΥΠΕ – Όλα τα ονόματα\nΠροσωπικός Γιατρός: Τι προβλέπει η πρόσκληση ενδιαφέροντος ΕΟΠΥΥ


Ο ΑΛΛΟΣ ΡΕ ...: Απριλίου 2008\nΑναρτήθηκε από Ο άλλος στις 7:57 π.μ. 4 σχόλια:\nΑναρτήθηκε από Ο άλλος στις 7:52 π.μ. 20 σχόλια:\nΤις περισσότερες φορές δεν σ αλλάζουν οι αποφάσεις που παίρνεις.\nΣ αλλάζουν οι αποφάσεις που εκστομίζεις.\nΠαλιά πρόσεχα τις λέξεις.\nΤώρα μαθαίνω την γραμματική των αποφάσεών μου...\nΑναρτήθηκε από Ο άλλος στις 1:08 π.μ. 12 σχόλια:


Τελευταία ενημέρωση: 2020-04-09, 14:31:31\nΟ Κων. Ματσιόλης\nΟμαλοποιείται μέρα με την ημέρα η κατάσταση στην αγορά, σε ό,τι αφορά στην επάρκεια μέσων ατομικής προστασίας για τον κορονοϊό. Στα φαρμακεία υπάρχουν πλέον γάντια και αντισηπτικά, ενώ όσο περνά ο καιρός παραλαμβάνονται και ποσότητες από χειρουργικές μάσκες.\nΤην ίδια στιγμή, πάντως, οι εκπρόσωποι του κλάδου εκφράζουν την έντονη δυσαρέσκειά τους, επειδή η πολιτεία άφησε τους φαρμακοποιούς εκτός των ευνοϊκών ρυθμίσεων, οι οποίες εξαγγέλθηκαν για το σύνολο σχεδόν των επαγγελματικών και επιστημονικών κλάδων της χώρας.\nΟπως επισημαίνει ο πρόεδρος των φαρμακοποιών στη Μαγνησία Κων. Ματσιόλης, η απαγόρευση της κυκλοφορίας, ο περιορισμός στη λειτουργία των ιδιωτικών ιατρείων και η συρρίκνωση του ωραρίου λειτουργίας των φαρμακείων έχουν προκαλέσει κάθετη μείωση του τζίρου.\nΕπιπρόσθετα, το χρονικό περιθώριο, το οποίο δίνεται και στους φαρμακοποιούς προκειμένου να ενταχθούν στις ευνοϊκές ασφαλιστικές και φορολογικές ρυθμίσεις, που έχουν τεθεί σε ισχύ, εκπνέει αύριο, με αποτέλεσμα οι περισσότεροι δικαιούχοι να μένουν εκτός νυμφώνος, καθώς τα λογιστικά γραφεία υπολειτουργούν αυτό το διάστημα.


Ένταξη στην ρύθμιση των ληξιπρόθεσμων επιχειρηματικών χρεών ζητούν οι γιατροί\nΕπιστολή ΙΣΑ στον υπ. Οικονομικών\nΤην ένταξη των γιατρών στην στην ρύθμιση των ληξιπρόθεσμων επιχειρηματικών χρεών ζητά με επιστολή του προς τον υπουργό Οικονομικών, Δήμο Παπαδημητρίου, ο Ιατρικός Σύλλογος Αθηνών. Το αίτημα διατυπώνεται με αφορμή την ψήφιση εντός του Δεκεμβρίου από τη Βουλή νόμου για τη ρύθμιση των ληξιπρόθεσμων επιχειρηματικών χρεών με εξωδικαστικό συμβιβασμό.\nΣύμφωνα με σχετικό νόμο, όσες επιχειρήσεις κρίνονται βιώσιμες θα μπορούν να ρυθμίσουν τις οφειλές τους προς τράπεζες, την εφορία, τα ασφαλιστικά ταμεία, αλλά και λοιπούς πιστωτές. Η διαδικασία του εξωδικαστικού συμβιβασμού θα ξεκινά με σχετικό αίτημα που θα υποβάλλεται στην Ειδική Γραμματεία Διαχείρισης Ιδιωτικού Χρέους, ενώ θα μπορεί να προχωρήσει, μόνο εφόσον υπάρχει συμφωνία από το 60% των πιστωτών. Στη συνέχεια η διαδικασία θα ανατίθεται σε διαπιστευμένο δικαστικό διαμεσολαβητή, (από τους 2.500 που έχουν πιστοποιηθεί), ο οποίος και θα ξεκινά την όλη διαδικασία.\nΟ ΙΣΑ υποστηρίζει ότι προωθείται η εξαίρεση των ελεύθερων επαγγελματιών από τη συγκεκριμένη διαδικασία, γεγονός που σημαίνει ότι στη ρύθμιση δεν θα μπορούν υπαχθούν χιλιάδες γιατροί και ελεύθεροι επαγγελματίες, αλλά θα υπάγονται όλα τα άλλα νομικά πρόσωπα που φέρουν «εμπορική ιδιότητα» με την προϋπόθεση ότι ο ετήσιος τζίρος τους θα υπερβαίνει τις 50.000 ευρώ.\nΟι γιατροί ζητούν λοιπόν να συμπεριληφθούν και εκείνοι στον σχετικό νόμο, καθώς όπως υποστηρίζουν η ρύθμιση των χρεών τους θα συμβάλλει σημαντικά στην προστασία των θέσεων εργασίας, στην εξυγίανση του τραπεζικού συστήματος και στην ανάκαμψη της οικονομίας.


Εγκυμοσύνη και καλοκαίρι: Τι επιτρέπεται και τι όχι – Mommy Cool\nHomeΕγκυμοσύνηΥγείαΕγκυμοσύνη και καλοκαίρι: Τι επιτρέπεται και τι όχι\nΓράφει ο Δρ. Ιωάννης Κ. Ράπτης – μαιευτήρας, χειρουργός γυναικολόγος\nΤο καλοκαίρι μπήκε για τα καλά και πολλές εγκυμονούσες αναρωτιούνται, αν οι καθιερωμένες τους συνήθειες παραμένουν ασφαλείς.\nΕΠΙΤΡΕΠΕΤΑΙ ΤΟ ΚΟΛΥΜΠΙ ΚΑΤΑ ΤΗ ΔΙΑΡΚΕΙΑ ΤΗΣ ΕΓΚΥΜΟΣΥΝΗΣ;\nΘΑΛΑΣΣΑ Η ΠΙΣΙΝΑ ΣΤΗΝ ΕΓΚΥΜΟΣΥΝΗ;\nΜΠΟΡΩ ΝΑ ΚΑΝΩ ΗΛΙΟΘΕΡΑΠΕΙΑ ΕΝΩ ΕΙΜΑΙ ΕΓΚΥΟΣ;\nΠΟΣΟ ΑΣΦΑΛΗ ΕΙΝΑΙ ΤΑ ΑΝΤΗΛΙΑΚΑ ΚΑΤΑ ΤΗ ΔΙΑΡΚΕΙΑ ΤΗΣ ΚΥΗΣΗΣ;\nΠΡΙΝ ΒΓΩ ΣΤΗΝ ΠΑΡΑΛΙΑ ΧΡΕΙΑΖΟΜΑΙ ΑΠΟΤΡΙΧΩΣΗ. ΕΠΙΤΡΕΠΕΤΑΙ ΤΟ LASER;\nΜΠΟΡΩ ΝΑ ΤΑΞΙΔΕΨΩ ΜΕ ΑΕΡΟΠΛΑΝΟ ΚΑΤΑ ΤΗ ΔΙΑΡΚΕΙΑ ΤΗΣ ΕΓΚΥΜΟΣΥΝΗΣ;\nΔρ. Ιωάννης Κ. Ράπτης – μαιευτήρας-χειρουργός γυναικολόγος\n12 October 2021 by: mommycool\n31 August 2021 by: mommycool\nΠως να αντιμετωπίσετε την κατάθλιψη στην εγκυμοσύνη.\n11 June 2021 by: mommycool


FAT32 ή NTFS ? [Αρχείο] - ADSLgr.com Community Forum\nADSLgr.com Community Forum > Hardware > Σκληροί δίσκοι, αποθηκευτικά μέσα και λοιπά περιφερειακά > FAT32 ή NTFS ?\nΕπιστροφή στο Forum : FAT32 ή NTFS ?\nΑγόρασα ενα σκληρό δίσκο χωρητικότητας 160GB και σκοπεύω να τον χρησημποιήσω καθαρά σαν αποθηκευτικό μέσο.Να αποθηκεύσω δηλαδή δεδομένα (video,movies,mp3s,docs...) και οχι να εγκαταστήσω πάνω του καποιο λειτουργικό ή εκτελέσημες εφαρμογές .\nΑυτο που με απασχολεί είναι πιο σύστημα αρχείων να χρησημοποιήσω γι'αυτή τη χρήση του σκληρού δίσκου .Δεδομένου οτι θα εγκατασταθεί σε pc με εγκαταστημένα WinXP Pro (NTFS),μπορείτε να μου πείτε πιο FS είναι πιο κατάλληλο ?Η επιλογή αυτη παίζει σημαντικό ρόλο στη διάρκει ζωής του σκληρου δίσκου και επομένως στην ακεραιότητα των δεδομένων? Thnx :arrow:\nΓια ΟΠΟΙΑΔΗΠΟΤΕ ΧΡΗΣΗ σήμερα, να χρησιμοποιείς ΑΠΟΚΛΕΙΣΤΙΚΑ ΚΑΙ ΜΟΝΟ, ΧΩΡΙΣ ΔΕΥΤΕΡΗ ΣΚΕΨΗ, NTFS.\nΕίναι πολύ πιο:\n- Αξιόπιστο (journaling filesystem)\n- Ταχύτερο (βελτιστοποιημένο για συνεργασία με τον NT kernel, multitasking, caching κλπ.)\n- Αυξημένων δυνατοτήτων (αρχεία με μέγεθος πάνω από 4GB, partitions με μέγεθος αρκετά TB, Unicode filenames)\n- Ασφαλές (secure - permissions ανά χρήστη ξεχωριστά)\nNT kernel και NTFS σχεδιάστηκαν από κοινού για άριστη και βελτιστοποιημένη από κάθε άποψη συνεργασία. Εάν δεν βάλεις παντού NTFS, είναι σαν να βάζεις την Ferarri του Schumacher (τον NT kernel) να τρέξει αντί σε μια πίστα F1, στο συνοικιακό δρόμο του σπιτιού σου.\nγια pc me windows μιλας παντα ετσι? γιατι υπαρχουν και καλυτερα file systems απλα οχι για win ;-)\nστο 1 και στο 3 συμφωνω, επισης εχει και μικροτερο cluster size, και ειδικα για μεγαλους δισκους ειναι μονοδρομος, αλλα ταχυτερο δεν ειναι με τιποτα.\nfat 16 χώρις δέυτερη σκέψη!! :)\nΜα δεν υπάρχει ερώτημα!!!\n(όχι, δεν κοροϊδεύω κανέναν, μερικοί εδώ μέσα ξέρουν κάποιες συζητήσεις που έχουν γίνει στο παρελθόν και τις θυμήθηκα :lol: )\nΑπαντήθηκε ήδη πολύ σωστά\nNTFS γιατί επίσης είναι και πιό αξιόπιστο, δηλαδή σε περιπτώσεις που κάνεις κάποια δουλειά (μεταφορά αρχείων, encoding, κλπ) και σου κολλήσει το pc είτε απο ρεύμα είτε απο οτιδήποτε άλλο, μετά το restart δεν θα έχεις χαμένα ή κατεστραμένα clusters γιατί η διαχείρηση των clusters του δίσκου είναι πολύ καλύτερη, ενώ με το fat32 θα σου ζητάει scan disk οποσδήποτε.\nΚαι ένα άλλο μεγάλο πλεονέκτημα του NTFS είναι η ασφάλεια που σου παρέχει σε στύλ UNIX, ότι δηλ. μπορείς να χειριστείς κάθε αρχείο ή φάκελο χωριστά και να δώσεις δικαιώματα σε χρήστες ή να το κάνεις αλεξίσφαιρο απο διάβασμα, αλλαγή ή διαγραφή, κάτι που απο το FAT32 λείπει.\nvideo files και DataBase >4 GB\nNTFS monodromos..... :arrow: :mrgreen:\nγια μεγάλους δίσκους και winnt λειτουργικο ntfs ,\nμην ψάχνεις tweak και μαλα** απλα δουλέυει\nμακρια απο το file encryption αν δεν θες να κλαις τα αρχεία σου αν σου χτυπήσει το συστημα!\nntsf καντον,για τα πλεονεκτηματα με καλυψαν οι προηγουμενοι. μονο σε περιπτωση που βαλεις δευτερο λειτουργικο τα win millennium σε partition που θα δημιουργησεις πρεπει να τον κανεις fat32\nΠαιδιά να 'στε καλα,ευχαριστώ για τις απόψεις σας :D\nΜπορείς να το εξηγήσεις αυτό το τελευταίο; Εάν βάλεις το δίσκο σε άλλο σύστημα δεν βλέπεις τα αρχεία;\nΥποθέτω encryption εννοείς τα permissions στους χρήστες που θα έχουν πρόσβαση στα αρχεία, σωστά;\nΕννοεί το encryption που έχει ως option το NTFS από τα 2000 και μετά (εξαιρούνται XP Home).\nΜε το encryption αλλάζουν τα αρχεία. Όπως με το compression;\nΑυτό που ρωτάω είναι εάν κάνεις encryption με ntfs, από linux (σε dual boot) δεν μπορείς να τα δεις, αντιγράψεις κλπ.;\nΔεν το ξέρω. Αλλά εδώ δεν έχουν καταφέρει να κάνουν reverse-engineering στο γράψιμο (όχι ότι είναι εύκολο - απεναντίας), και θα έχουν κάνει στο encryption; Δεν νομίζω.\nτο παλευουν όμως :!: :!:\nεχουν βγάλει ενα driver για ext-2 που βλεπεις τους δισκους του linux και γραφεις-σβηνεις 8)\nεσύ panos λες το αντίστροφο. Ο WAntilles μιλά από linux να βλέπεις/γράφεις ntfs (το γράφεις δεν έχει τελειοποιηθεί ακόμα)\nΜια ψηφος στο NTFS και απο μενα...\nσυγνωμη που δεν σε πρόλαβα αλλά με κάλυψε ο wantilles :)\nΕγω εχω συνολικα 420 GB στο συστημα με το οποιο γραφω.\nΜε τιποτα encryption, ειναι Η καταστροφη αν παθει κατι (μπλέ οθονιτσες) το setup.\nΑπλά δεν υπάρχει τρόπος ανάκτησης (που να κοστιζει κατω απο πενηντα χιλιαρικα (Ευρω))\nTο compression στο συστημα αρχειων οταν τα ιδια τα αρχεια ειναι ηδη συμπιεσμενα (mpg, mp3, zip) ειναι κυριολεκτικα αχρηστο, αλλα για database και Caching web pages (proxy) καλο (οχι για τις εικονες, βεβαια, αλλα για τα κατι kb scripts), τρωει ομως CPU Cycles και για αυτο δεν θα το χρησιμοποιουσα ουτε εκει.\nTo FAT Χρησιμοποιειται πλεον μονο σε επανεγγραψιμες συσκευες αποθηκευσης, Flash Disk, και ζιπετες, για συμβατοτητα με αλλα λειτουργικα (Linux - MAC OS).\nΤο Linux μπορει να γραψει σε NTFS αλλά μετα τα Windows βλεπουν χιλια μυρια σφαλματα στο δισκο λογω μη ενημερωσης του Indexing και και του System Restore.\nΤα Win98 - Millenium Δεν βλεπουν Native το NTFS αλλα σηκωνουν εφαρμογες τριτου κατασκευαστη που επιτρεπουν την προσβαση(αναγνωση) αλλα οχι τροποποιηση η διαγραφη.\nΠοιος ομως θα εμενε ακομα σε αυτο το τοσο παρωχημένο λειτουργικο?\nΠότη εννοείς προφανώς native writing με το Linux-NTFS και όχι με τους Microsoft drivers (captive NTFS).\nΝαι, αλλά πόσο το εμπιστεύεσαι; Μήπως θα χαθούν αρχεία ή κομμάτια αυτών; Μήπως δεν ξέρουν να ανανεώσουν σωστά το MFT του NTFS;\nΤο System Restore δεν με νοιάζει γιατί και στα XP το είχα πλήρως απενεργοποιημένο (τώρα έχω 2003 όπου δεν υπάρχει καθόλου) γιατί είναι πλήρως περιττό, άχρηστο και επικίνδυνο. Το driver rollback είναι υπέρ-αρκετό.\nΠέστα Πότη. 8)\nρε παιδιά όλα ωραία με το ntfs πως όμως απενεργοποιούμε την συμπίεση παλιών αρχείων?!?!?!:hmm:\nδεξι κλικ στον δισκο ιδιοτητες και στο παραθυρο που θα σου ανοιξει κατω ξετικαρεις την επιλογη συμπιεση για εξοικονομηση χωρου η κατι τετοιο :p\nοχι δεν είναι αυτό ;) κανε μαι εκκαθάριση δίσκου και θα δεις τι εννοώ...:p\nΣτην λίστα με τα στοιχεία προς εκκαθάριση, απλά ξετικάρεις την "συμπίεση παλιών αρχείων".\nΣε έναν δίσκο όπου διατηρείς μόνο προσωπικά αρχεία και δεν έχεις εγκατεστημένο κάποιο λειτουργικό σύστημα, δεν ξέρω τι νόημα έχει να κάνεις εκκαθάριση δίσκου.\nΥποθέτω ότι η απορία σου εδώ ταυτίζεται με αυτή σε ένα άλλο θέμα:\nτο ξετικαρεις αλλά αυτό συμπιέζει και τα κάνει μπλε... εγώ δεν 8ελω καθόλου...πως απενεργοποιείτε το καταραμένο??!?!:evil:\nΠάνε 4 χρόνια....:whistle:\nείπα να μην ανοίξω νέο topic και με κράξουν :oops::p να είναι όλες οι απορίες σε ένα topic αλλιώς χάνουμε την μπάλα...:cool:\nΤι να πω, πρώτη φορά το ακούω αυτό. Ίσως να πρόκειται για bug στο εργαλείο εκκαθάρισης.\nΤο συγκεκριμένο δίσκο/partition θέλεις να το χρησιμοποιείς για απλή αποθήκευση αρχείων, ή για να εγκαταστήσεις Windows; Αν είναι μόνο για αρχεία, δεν χρειάζεται εκκαθάριση. Μόνο το λειτουργικό σύστημα πιάνει "σκόνες".\nδεν το νομίζω, γιατί το μονό που κάνει εάν το ξετικαρεις δεν είναι απενεργοποίηση, απλώς δεν ξεσυμπιεζει ότι έχει συμπιέσει...\nΠαρολο που ειναι παλιο το θεμα μιας και ανοιξε να κανω και εγω μια παρατηρηση (μιας και μπορει να ενδιαφερει καποιους για εξτρα γνωσεις).\nΝαι σιγουρα το NTFS ειναι καλυτερο, ασφαλεστερο κλπ. του FAT32 αλλα αν ο εξωτερικος δισκος θα χρησιμοποιηθει και για συνδεση με αλλες συσκευες εκτος PC, οπως πχ. με ενα DVD-Player, τοτε αναγκαστικα ο δισκος πρεπει να ειναι σε FAT32.


Yγιεινά γλυκά - Σοκολάτα raw ombar - Διατροφή & Συνταγές - Parents.org.gr\nYγιεινά γλυκά - Σοκολάτα raw ombar\nΑπό Αννα 35, Δεκέμβριος 6 in Διατροφή & Συνταγές\nΘα προτείνω μια σοκολάτα για τα παιδιά, η οποία είναι οργανική χωρίς ζάχαρη. Ombar raw. Είναι καταπληκτική.\n7 ώρες πρίν, Αννα 35 είπε:\nΘα προτείνω μια σοκολάτα για τα παιδιά, η οποία είναι οργανική χωρίς ζάχαρη. Ombar raw. Είναι καταπληκτική.\nΜα βασικό συστατικό είναι η ζάχαρη\nΔημοσιεύτηκαν Πέμπτη at 07:10 μμ\nΝαι έχει ζάχαρη κανονικα. Δεν έχει πρόσθετη ζαχαρη. Αν δεν είχε καθόλου ζάχαρη θα ήταν θεοπικρη άλλωστε με ακατέργαστο κακάο, δεν θα τρωγοταν!\nΔημοσιεύτηκαν Πέμπτη at 07:16 μμ (επεξεργάστηκε)\nΒασικά περιέχει ζάχαρη καρύδας, που αποτελεί φυσικό γλυκαντικό.\nΜε συγχωρείτε έπρεπε να το διευκρινίσω. Απλά η παράθεση έγινε σε ένα θέμα, όπου είχα σχολιάσει την υπερβολική κατανάλωση ζάχαρης και θέλησα να δώσω μια εναλλακτική.\nΠροφανώς, κάποιος διαχειριστής άνοιξε αυτοτελές θέμα.\nΕπεξεργάστηκαν Πέμπτη at 07:17 μμ by Αννα 35\nΔημοσιεύτηκαν Πέμπτη at 08:38 μμ\nΕ τώρα μάλιστα!\nΔημοσιεύτηκαν Πέμπτη at 09:19 μμ\nΗ ζάχαρη καρύδας σε τι διαφέρει από τη ζάχαρη ζαχαροκάλαμου ή ζαχαρότευτλου; Εκτός από την τιμή. Δεν είναι και αυτή ζάχαρη;\nΔημοσιεύτηκαν Παρασκευή at 07:34 πμ\nH συγκεκριμένη μάρκα έχει πολλές διαφορετικές σοκολάτες, των οποίων τα συστατικά είναι φυσικά και προέρχονται από fair trade εμπόριο. Αν έπρεπε κανείς να διαλέξει πχ μεταξύ μιας Lacta ή της Ombar, είναι ασυζητητι καλύτερη διατροφικά η δεύτερη.\nΤο σχόλιο της Αννας με τη σύσταση της συγκεκριμένης σοκολάτας έγινε σε θέμα που αφορά την εισαγωγή στερεών τροφών και διατροφή μωρών κατά το πρώτο έτος. Στο ίδιο θέμα αναφέρθηκε ότι κάποιοι παιδίατροι επιμένουν να δίνουν κρέμες με γλυκαντικές ουσίες ως πρώτη επιλογή, όταν οι νέες συστάσεις και διατροφικοί οδηγοί τα απαγορεύουν. Οπότε άτοπο ως σχόλιο και καλώς έγινε νέο θέμα.\nΌταν μιλάμε για διατροφή μωρού (και ειδικά μέχρι το ένα έτος) αποκλείουμε εντελώς την πρόσθετη ζάχαρη. Η σοκολάτα από μόνη της είναι ένα επεξεργασμένο προϊόν το οποίο για να καταναλωθεί (από παιδάκι τουλάχιστον) χρειάζεται την προσθήκη ζάχαρης. Δεν έχει σημασία αν η ζάχαρη είναι καρύδας ή καστανή ή ζαχαροκάλαμου. Είναι πρόσθτη και αχρείαστη. Αν μιλάμε για νήπια, προτιμητέα μια τύπου Ombar, αλλά υπάρχουν τόσες εναλλακτικές που πραγματικά γιατί να δώσεις κάτι τέτοιο, εκτός της μιας στο τόσο;\nΣτο μεταξύ, αν θέλουμε σώνει και ντε να βάλουμε στο μενου του μωρού κάτι που να μοιάζει με σοκολάτα, μπορούμε να χρησιμοποιήσουμε χαρουπάλευρο. Είναι επίσης καλό διατροφικά και είναι από τη φύση του γλυκό. Δοκιμάστε φρουτόκρεμα με μπανάνα, αβοκάντο και μια κουταλιά γλυκού χαρουπάλευρο και θα με θυμηθείτε\nΔημοσιεύτηκαν Παρασκευή at 09:11 πμ\nH ζάχαρη καρύδας όπως και του ζαχαροκάλαμου είναι προϊόντα φυσικής επεξεργασίας (μπορείς να φτιάξεις ζάχαρη από ζαχαροκάλαμο και σπίτι σου).\nΤου ζαχαρότευτλου προϊόν χημική επεξεργασίας. Και ποιοτικά (διατροφικά) οι πρώτες είναι ανώτερες της τελευταίας.\nΤόσο η καρύδα όσο και το ζαχαροκάλαμο είναι περιορισμένης παραγωγής και καλλιεργούνται σε ορισμένα μέρη του κόσμου (πχ στην Ελλάδα είναι ανέφικτο). Τα ζαχαρότευτλα είναι φθηνότερα και είναι εφικτό να καλλιεργηθούν οπότε γι'αυτό και αποτελούν τη βασική μας επιλογή. Σε άλλες χώρες ζάχαρη σημαίνει ξεκάθαρα ζαχαροκάλαμο.\nΕπίσης δεν έχουν όλες τον ίδιο βαθμό γλυκύτητας και ούτε μπορούν όλες να χρησιμοποιηθούν με τον ίδιο τρόπο. Πχ αλλιώς θα σου βγει το κέικ με απλή κρυσταλλική ζάχαρη, αλλιώς με καστανή, αλλιώς με ακατέργαστη.\nΣε κάθε περίπτωση όμως, όλα είναι ζάχαρες. Λίγο καλύτερες, λίγο χειρότερες, αλλά πάντα ζάχαρες.\nΔημοσιεύτηκαν Παρασκευή at 12:17 μμ\nΕπειδή εκ παραδρομής και κακώς παρέθεσα το σχόλιο για τη συγκεκριμένη σοκολάτα στο θέμα με τον οδηγό διατροφής για το πρώτο έτος, ενώ ήταν πρόθεση μου να το παραθέσω στο θέμα που αφορούσε το ύψος και το βάρος παιδιού τεσσάρων ετών, ζητώ συγνώμη για το λάθος μου. Διευκρινίζω πως πεποίθηση μου είναι, ότι κανενός είδους ζάχαρη δεν έχει θέση στη διατροφή παιδιών μικρότερων των δύο ετών, πόσο μάλλον βρεφών.\nΜε συγχωρείτε για την αναστάτωση κι ευχαριστώ τη διαχείριση που απέσυρε την εν λόγω παράθεση από το συγκεκριμένο θέμα, καθότι ήταν άκυρη, άτυχης και παράταιρη.\nΔημοσιεύτηκαν Σάββατο at 08:11 μμ\nΠάντως, μιας και είναι ενδιαφέρουσα συζήτηση, και το απλό κακάο χωρίς προσθήκη ζάχαρης έχει πολλά διατροφικά οφέλη και θρεπτική αξία, μαγνήσιο και πολλά άλλα ιχνοστοιχεία και μπορεί να ενταχθεί στη διατροφή ενός νηπίου με μέτρο και στη σωστή ώρα. Μόνο του μείον σε σχέση με το χαρουπάλευρο η καφεΐνη, προτέρημα η γεύση (αν και είναι υποκειμενικό), κατά τ' άλλα και τα δύο προσφέρουν διαφορετικά οφέλη στο πλαίσιο μιας ισορροπημένης διατροφής με ποικιλία. Όπως η πατάτα και η γλυκοπατάτα στο περίπου.\nΜπανάνες και κακάο και έχεις μια τέλεια μους για παιδιά χωρίς κανένα γλυκαντικό! Ή κατεψυγμένες μπανάνες και μισή κ.γλυκού κακάο και έχεις παγωτό σοκολάτα!\nΔημοσιεύτηκαν Κυριακή at 07:58 πμ\nEμεις παντως τρελαινομαστε οικογενειακως για ροφημα κακαο με μελι. Οσο κακαο (στον μικρο βαζω 1-2 κουτ γλυκου, σε μας 1-2 κουτ σουπας) τοσο μελι, προσθετουμε ζεστο νερο και γινεται τελειο! Προαιρετικα: λιγη κανελιτσα!\nΠροτείνω να κλειδωθεί το θέμα γιατί ειναι Κυριακη απογευμα, ειμαστε σπίτι, μας πιανουν λιγουρες.... Λυπηθειτε τους γλυκατζηδες!\nΔημοσιεύτηκαν Κυριακή at 06:57 μμ\nΕπέτρεψε μου να σε κεράσω για τη γιορτή μου ορισμένες συνταγές, εφόσον το γλυκό αυτό καθεαυτό δεν μπορώ να σου το προσφέρω:\nυπάρχει και η χαρουπολάτα - που είναι σοκολάτα από χαρούπι ! την εισαγει μια εταιρεία που έχει eshop αλλά πρέπει να έχεις κατάστημα χονδρικης για να την παραγγείλεις σε τιμη όχι απαγορευτική αλλιώς στα καταστήματα είναι λιγο ακριβούτσικη νομίζω 1,80 . δεν έχει ΚΑΘΟΛΟΥ ζάχαρη όμως, ούτε ζαχαροκάλαμου αν θυμάμαι καλά!\nΠολύ νόστιμη - και τέλεια για παπούδες /γιαγιάδες που εχουν θεματα με ζαχαρη.\nΑπό Evouni, 23 λεπτά πριν in Νεογνά & Μωρά: Ιατρικά θέματα\nΑπό Έσπερος, Σάββατο at 10:41 πμ in Ψυχολογία του γονέα\nΑπό Nefeli2014, Σεπτέμβριος 18 in Προσχολική ηλικία (απο 2 ετών): Ανάπτυξη, Ψυχολογία, Συμπεριφορά


Η ανάπτυξη και ο λαικισμός\n00:01 - 06/12/17\nΌπως προσφάτως έγραψε ο Ηolger Schmieding επικεφαλής οικονομολόγος της Berenberg Bank, μετά οκτώ χρόνια ανάκαμψης της παγκόσμιας οικονομίας, τα νοικοκυριά εμφανίζονται όλο και πιο αισιόδοξα. Η καταναλωτική εμπιστοσύνη σε ΗΠΑ και σε Ευρωζώνη έχει αυξηθεί σε επίπεδο υψηλότερο από αυτό που είχε φθάσει πριν από την παγκόσμια χρηματοπιστωτική κρίση, με εξαίρεση τη Βρετανία, που βρίσκεται στη δίνη του Brexit. Πριν από μια δεκαετία τα νοικοκυριά σε ΗΠΑ, Βρετανία και στην ευρωπαϊκή περιφέρεια ήταν εξαιρετικά αισιόδοξα χάρη στον δανεισμό και στην εκρηκτική άνοδο των τιμών των κατοικιών. Σήμερα, η οικονομική άνοδος είναι διαφορετικής φύσεως. Ο ρυθμός αύξησης των μισθών εξακολουθεί να είναι αναιμικός την εποχή της παγκοσμιοποίησης και της ταχείας τεχνολογικής αλλαγής. Παρ’ όλα αυτά, τα περισσότερα νοικοκυριά αισθάνονται σήμερα λιγότερο ευάλωτα επειδή έχουν λάβει μέτρα ώστε να ενισχύσουν τα οικονομικά τους. Η σταθερή πορεία των θεμελιωδών οικονομικών μεγεθών, η αντοχή που είχαν επιδείξει σε προηγούμενα οικονομικά σοκ και η συνεχιζόμενη ενίσχυση της απασχόλησης υποστηρίζουν την αισιοδοξία που αισθάνονται τα νοικοκυριά. Και όταν τα νοικοκυριά αισθάνονται περισσότερο αισιόδοξα, η περιστασιακή εμφάνιση πολιτικών προβλημάτων δεν αλλάζει τόσο δραστικά τη διάθεσή τους.\nΣύμφωνα με τον Holger Schmieding οι καταναλωτές στις ΗΠΑ και αλλού δεν δίνουν τόσο μεγάλη σημασία στους τίτλους που σχετίζονται με τις ανορθόδοξες μεθόδους επικοινωνίας του Αμερικανού προέδρου Τραμπ, όταν υπάρχει αύξηση της τιμής των περιουσιακών στοιχείων και όταν υπάρχουν πολλές ευκαιρίες για υπερωριακή εργασία. Και όσο πιο αισιόδοξα αισθάνονται τα νοικοκυριά, τόσο λιγότερο χρειάζεται να ανησυχούμε για το ενδεχόμενο να γίνει ξανά μείζον πρόβλημα ο λαϊκισμός. Το ερώτημα είναι πόσο μπορεί να διαρκέσει η περίοδος ανόδου. Προς το παρόν δεν υπάρχουν ενδείξεις υπερθέρμανσης της οικονομίας, όπως υπερβολική αύξηση μισθών, τιμών, δανεισμού, παραγωγής ή επενδύσεων.


Παιδικά - ριγέ τιραντάκι - Orchestra GR\nΠαιδικά - ριγέ τιραντάκι\nΠαιδικά - ριγέ τιραντάκι - Orchestra\nΚΩΔ. : GM010M\nΤο απαραίτητο φανελάκι στη γκαρνταρόμπα των μικρών μας!\nΦλούο ριγέ φανελάκι. Με πλάτη κολυμβητή. Στρογγυλός λαιμός και κοτλέ τελειώματα.


Από τις πρόβες της παράστασης «Γιούγκερμαν» στο θέατρο Πορεία © Βάσια Αναγνωστοπούλου\nΣυνέντευξη στην Εύα Κουκή\nΟ Στρατής Πασχάλης απάντησε στις ερωτήσεις της Εύας Κουκή με αφορμή τα σεμινάρια του Ιανού. Ο συγγραφέας θα διδάξει φέτος σε Αθήνα και με τη μέθοδο διδασκαλίας e-learning. μια συνάντηση πειραματικού χαρακτήρα, ως άσκηση στη γραφή ποιημάτων και συζήτηση πάνω σε θέματα της ποίησης του άλλοτε και του τώρα. Δημιουργικές αναγνώσεις κλασικών ποιητών.\nΔιδάσκετε στα εργαστήρια δημιουργικής γραφής του Ιανού συντονίζοντας δύο σεμινάρια για την Ποίηση. Πείτε μας λίγα λόγια γι’ αυτό. Αυτό ξεκίνησε σαν μια απόπειρα, στις αρχές της δεκαετίας του 2000, και είχε και αποτελέσματα και συνέχεια. Τότε η δημιουργική γραφή ήταν στα σπάργανα. Όλα αυτά τα χρόνια της συμμετοχής μου, στη θέση του εισηγητή, σε παρόμοια σεμινάρια μου έδωσε πολλά. Κυρίως την επαφή μου με νεώτερες γενιές και με τον τρόπο που αντιμετωπίζουν την ποίηση. Στον Ιανό συμπληρώνονται έξη χρόνια εργαστηρίων, με επιτυχία. Συνεργάζομαι με τους ανθρώπους που συμμετέχουν πάνω σε μια πειραματική-εμπειρική βάση. Όλο αυτό συμβαίνει σαν ένα “συνετό” παιχνίδι. Συζητάμε επίσης για θέματα μορφής, παράδοσης, θεωρίας. Διαβάζουμε και αναλύουμε ποιήματα μεγάλων ποιητών σύγχρονων και παλιών. Στην ομάδα μεγάλο ρόλο παίζει η αμοιβαία επίδραση και η “χημεία”. Αυτά τα δύο πάντα λειτουργούν μ’ έναν τρόπο εντυπωσιακό. Πολλοί απ’ όσους συμμετέχουν, μετά το εργαστήριο, εκδίδουν και προχωρούν ως δημιουργοί… Από κάθε άποψη, έχει ενδιαφέρον, και για εκείνους και για μένα….\nΤο ένα από τα δύο σεμινάρια, μάλιστα, μπορεί κάποιος να το παρακολουθήσει εξ αποστάσεως με τη μέθοδο του e-learning. Είναι εφικτό το εξ αποστάσεως σεμινάριο να έχει ποιοτικά την ίδια απόδοση σε σχέση με το δια ζώσης; Έχει ακριβώς την ίδια απόδοση. Με εντυπωσιάζει αυτό. Και βγαίνουν και από εκεί άνθρωποι που ακολουθούνε την ίδια πορεία όπως στο δια ζώσης. Το εξ αποστάσεως έχει το θετικό γνώρισμα ότι εκεί δεν έχω επαφή με το πρόσωπο του συμμετέχοντα, αλλά μόνο με το κείμενο. Το κείμενο είναι για μένα το πρόσωπό του. Έτσι, ενεργώ εντελώς ανεπηρέαστος και ασχολούμαι αποκλειστικά με τον ίδιο, μια και δεν υπάρχει ομάδα…\nΠοια είναι η θέση σας στο αν η δημιουργική γραφή έχει νόημα; Έχει νόημα στο βαθμό που γίνεται σαφές ότι η Ποίηση δεν διδάσκεται, αλλά διδάσκεται μόνο η ποιητική τέχνη και παιδεία. Εκτός από καλούς συγγραφείς στίχων, διαμορφώνει και καλούς εραστές της ποίησης και αυτό δεν είναι λίγο.\nΗ Ποίηση, ειδικότερα, είναι ένα είδος λόγου που μπορεί να διδαχθεί; Σας το απάντησα ήδη. Μπορεί να διδαχτεί η τέχνη της όπως μπορεί να διδαχτεί η ζωγραφική, η υποκριτική, η μετάφραση… Η Ποίηση όμως δεν διδάσκεται, είναι και θέμα ταλέντου, ιδιοφυΐας… Πάντα όμως, ακόμα και για τους ιδιοφυείς ποιητές υπήρξανε κάποιοι προγενέστεροι φτασμένοι που έπαιξαν γι’ αυτούς έναν ρόλο “διδακτικό”.\nΛέμε πως η Ελλάδα είναι χώρα ποιητών, καθώς έχει γεννήσει σπουδαίες ποιητικές προσωπικότητες. Πώς αποτιμάτε τη σημερινή ποιητική εκδοτική πραγματικότητα; Έχουμε πολύ καλή ποίηση, εφάμιλλη της ξένης. Απλώς υπάρχει υπερβολική εκδοτική μανία εκ μέρους των ποιητών, κυρίως των νεώτερων. Αυτό δεν είναι καλό. Χρειάζεται κάποια φειδώ στη δημοσίευση βιβλίου. Αλλιώς αυτή η μανία οδηγεί στο αποτέλεσμα όπου οδηγεί κάθε πληθωρισμός.\nΤι θα συμβουλεύατε τους νέους επίδοξους ποιητές; Να πιστέψουν στην ποίηση και τον κόσμο της με ιδεαλισμό και να μην βλέπουν την ποίηση σαν μια ευκαιρία προβολής.\nΕσείς, προσωπικά, έχετε ασχοληθεί ενεργά με την Ποίηση δημοσιεύοντας τις δικές σας ποιητικές συλλογές, έχετε γράψει κείμενα για το Θέατρο αλλά και μεταφράσει θεατρικά έργα; Τι από τα παραπάνω ενέχει τον μεγαλύτερο βαθμό δυσκολίας; Η ποίηση. Είναι η πιο δύσκολη τέχνη. Είναι πολύ δύσκολο να πετύχεις αυτό που δεν ορίζεται από τίποτα. Που ένα κάτι ελάχιστο το κάνει μοναδικό. Μαγικό. Αν δεν υπάρχει αυτό, ποίηση δεν υπάρχει. Υπάρχουν μόνο καλογραμμένα ποιήματα. Όμως μόνο αυτό δεν αρκεί. Το φοβερό είναι πως αυτό το κάτι δεν ξέρεις ποτέ αν το πέτυχες.\nΣε ό,τι αφορά τη μετάφραση, υπήρξε ποτέ κάποιο έργο που μεταφράσατε και κατά τη διάρκεια της διαδικασίας αυτής αισθανόσασταν ότι το έργο αυτό ήταν σχεδόν δικό σας; Πώς λειτουργεί η μετάφραση; Πού τελειώνει ο συγγραφέας και πού αρχίζει δημιουργικά ο μεταφραστής; Η μετάφραση είναι η πιο βαθιά ανάγνωση και όπως και να το κάνουμε είναι και μια επανασυγγραφή με όρους και περιορισμούς. Και εκεί είναι θέμα αλχημείας. Να συνδυαστούνε τέλεια ο μεταφραστής με τον μεταφραζόμενο και να οδηγηθούν σ’ έναν ευτυχή συγκερασμό πιστότητας και ελευθερίας. Γιατί αυτό που προκύπτει δεν ανήκει ούτε στον ένα ούτε στον άλλο. Όταν οι συγγραφείς πετυχαίνουν στη μετάφραση, συνδέονται για πάντα με το όνομα του συγγραφέα που μετέφρασαν. Όπως ο Μπωντλαίρ με τον Πόε, ο Σεφέρης με τον Έλιοτ, ο Γκάτσος με τον Λόρκα,κ.α. Με αυτή την έννοια νιώθω κι εγώ ότι συνδέθηκα με κάποιους ποιητές που μετέφρασα. Ας πούνε οι αναγνώστες με ποιους.\nΠοιο από τα λογοτεχνικά έργα που έχετε μεταφράσει θεωρείτε πως θα είχε ενδιαφέρον να το δούμε στο θέατρο σήμερα και γιατί; Όλα έχουνε ενδιαφέρον γιατί είναι πολύ κλασικά. Η Φαίδρα του Ρακίνα, σε νέα εκδοχή της παλιάς μετάφρασής μου – ασχολήθηκα με αυτήν τα τελευταία χρόνια- πιο πιστή μορφολογικά στο πρωτότυπο, έχει προταθεί από την Έφη Θεοδώρου στο Φεστιβάλ Αθηνών και ίσως τη δούμε το καλοκαίρι. Ένα διαχρονικό ελληνο-γαλλικό αριστούργημα που πάντα αξίζει να το παρακολουθήσει κανείς. Είναι μια σχεδόν ψυχαναλυτική τραγωδία που γράφτηκε τετρακόσια χρόνια πριν βασισμένη στον Ιππόλυτο του Ευριπίδη.\nΕπιπλέον, ασχολείστε με τη διασκευή λογοτεχνικών έργων με σκοπό το θεατρικό ανέβασμά τους. Μεταξύ άλλων, πρόσφατο παράδειγμα είναι η Μεγάλη Χίμαιρα, καθώς και ο Γιούγκεραμαν, οι παραστάσεις του οποίου θα ξεκινήσουν σύντομα. Τι εργαλεία απαιτούνται για να γίνει αυτή η μετάβαση από τη Λογοτεχνία στον θεατρικό λόγο; Η γνώση της δραματουργίας και ο χειρισμός του θεατρικού λόγου. Τη Χίμαιρα τη διασκεύασα θεατρικά-κινηματογραφικά σχεδόν σαν να την έβλεπα μπροστά μου να παίζεται. Το ίδιο και τον Γιούγκερμαν. Σαν εφιαλτικό όνειρο φτιαγμένο από ρεαλιστικά αποσπάσματα…\nΠώς βλέπετε το Θέατρο στην Ελλάδα σήμερα; Η πληθώρα παραστάσεων λειτουργεί καταλυτικά κάνοντας τον μέσο Έλληνα να πηγαίνει στο Θέατρο συχνότερα; Νομίζω πως οι Έλληνες βλέπουνε θέατρο πιο πολύ απ’ ό,τι διαβάζουν λογοτεχνία. Το θέατρο είναι πολύ ζωντανό και δραστήριο, αλλά του λείπει η μαγεία. Η σύγχρονη “αποδόμηση” δεν θα έπρεπε να την αποκλείει. Αλλά να ορίσει τον νέο τρόπο για να την πετύχουμε. Χωρίς μαγεία θέατρο δεν γίνεται. Γίνεται μόνο δρώμενο με ενδιαφέρον και επιδόσεις σα να βλέπει κανείς έκθεση ιδεών σε εξετάσεις δραματουργίας και υποκριτικής. Όπου ο σκηνοθέτης παρουσιάζεται ο απόλυτος δημιουργός και ο ηθοποιός το πιόνι του, σε στεγνές κατασκευές που με προβολή εξυπνάδας ειρωνεύονται τις αξίες. Θέατρο για το θέατρο. Δεν μου αρέσει αυτό. Επίσης, θέατρο δεν μπορεί να γίνει χωρίς λαϊκό έρεισμα. Το λέω αυτό εννοώντας το με την πιο βαθιά έννοια του λαϊκού, όπως την όρισε ο Μάνος Χατζιδάκις. Και σ’ αυτό δεν φτάνει κανείς, με “σχολές”, νεωτεριστικούς ακαδημαϊσμούς και έπαρση. Νομίζω ότι το θέατρο είναι ακριβώς η τέχνη που απαιτεί τη μεγαλύτερη αυτοθυσία, το λιγότερο εγώ.\nΑπό ό,τι σας έχει δείξει η ως τώρα εμπειρία σας, οι θεατρικές διασκευές μεγάλων μυθιστορημάτων ενισχύουν την προσέλευση του κόσμο στο Θέατρο; Ναι. Γιατί αναπληρώνουν την έλλειψη ρεπερτορίου. Δεν υπάρχουν πρωτότυπα έργα και αυτές τα υποκαθιστούν. Πώς να υπάρξουν πρωτότυπα έργα, όταν η κατάσταση είναι αυτή που σας περιέγραψα; Γόνιμη για τις “σκηνοθεσίες”, αλλά πολύ άγονη για την αληθινή δημιουργία. Για τη δημιουργία που απαιτεί σύλληψη, κείμενο και αξίες. Και μετά εξαφάνιση του σκηνοθέτη μέσα στην παράσταση προς όφελος του συγγραφέα και του ηθοποιού ώστε να συμβεί η ουσιαστική κοινωνία με το κοινό και να φύγει κάποιος από το θέατρο με αλλαγμένη συνείδηση.\nΟ Στρατής Πασχάλης γεννήθηκε στην Αθήνα. Σπούδασε Πολιτικές Επιστήμες και Δημόσιο Δίκαιο στη Νομική Αθηνών. Δημοσίευσε δέκα ποιητικές συλλογές, ένα τόμο με δοκίμια, ένα μυθιστόρημα, ανθολογίες ποίησης και πεζογραφίας, ένα παιδικό έμμετρο παραμύθι και πολλές μεταφράσεις. Το 2003, το σύνολο των έως τότε ποιημάτων του κυκλοφόρησε με τίτλο Στίχοι ενός Άλλου. Τη δεκαετία 2000-2010 ήταν σταθερός συνεργάτης τους Εθνικού Θεάτρου. Μετέφρασε για τη σκηνή πάνω από τριάντα έργα. Έγραψε κείμενα για παιδικές θεατρικές παραστάσεις και διασκεύασε λογοτεχνικά έργα για το θέατρο. Επίσης σε δικό του κείμενο βασίστηκε η παράσταση Μελίνα, όπου και να ταξιδέψω, η Ελλάδα (Πρέσπες-Ηρώδειο, καλοκαίρι 2013) καθώς και η παράσταση αφιέρωμα στον Βασίλη Τσιτσάνη Σερσέ λα φαμ (Πρέσπες-ΚΘΒΕ 2014-15). Μετέφρασε πολλά λιμπρέτα και κείμενα τραγουδιών για το Μέγαρο Μουσικής. Για την ποίηση και τις μεταφράσεις του έχει τιμηθεί με το Βραβείο Ουράνη της Ακαδημίας Αθηνών, το Κρατικό Βραβείο Μετάφρασης, δύο φορές με το Βραβείο Ποίησης του περιοδικού Διαβάζω, με το Βραβείο Θεατρικής Μετάφρασης «Μάριος Πλωρίτης», καθώς και με το βραβείο μεταφρασμένης ποίησης «Άρης Αλεξάνδρου». Ποιήματα και βιβλία του έχουν μεταφραστεί σε πολλές ξένες γλώσσες. Το 2016 του απονεμήθηκε από τη Γαλλική κυβέρνηση το παράσημο του Ιππότη των Γραμμάτων και των Τεχνών.\nΠληροφορίες για τα μαθήματα του IANOS θα βρείτε εδώ:\nΠοιητική συνάντηση (e-learning): http://ianos-seminaria.gr/el/market/product/4979\nΠοιητική συνάντηση: http://ianos-seminaria.gr/el/market/product/4982


Στατιστικά στοιχεία λειτουργίας και δράσης με σχόλια | Πρωτοβουλία για το Παιδί\nΑρχική » ΕΡΓΟ » Κέντρο Αναφοράς-παροχή συμβουλευτικής\nΣτατιστικά στοιχεία λειτουργίας και δράσης με σχόλια\nΠαροχή ανοικτής και κλειστής φιλοξενίας (αριθμός φιλοξενουμένων)\nΟμάδα στόχου: παιδιά σε κίνδυνο\nΣΤΑΤΙΣΤΙΚΑ ΣΤΟΙΧΕΙΑ ΕΞΥΠΗΡΕΤΗΘΕΝΤΩΝ\nΠρώτη ομάδα-στόχου: Παιδιά σε κίνδυνο\nΠΑΡΟΧΗ ΑΝΟΙΚΤΗΣ ΚΑΙ ΚΛΕΙΣΤΗΣ ΦΙΛΟΞΕΝΙΑΣ\nΕίδος έργου/Δείκτης εξυπηρέτησης\nΠροσωρινή φιλοξενία: διημέρευση και διανυκτέρευση (άτομα)\nΚλειστή φιλοξενία (άτομα)\nΣτο ΚΗΦ (ή «Σπίτι της Βέροιας») παρασχέθηκε αναγκαστικά και προσωρινή φιλοξενία (διημέρευση και διανυκτέρευση) σε παιδιά που εγκαταλείφθηκαν ή βρίσκονταν σε στάδιο μετάβασης-τοποθέτησης σε Ιδρύματα.\nΑπό τον χειμώνα του 2012 άρχισε να λειτουργεί το «Σπίτι της Βεργίνας» και να προσφέρει προσωρινή και μακροχρόνια φιλοξενία σε παιδιά σε κίνδυνο.\nΗ παρασχεθείσα διημέρευση παραμένει σε σταθερά επίπεδα από το 2010 έως το 2013 (μ.ο. παιδιών που φιλοξενήθηκαν 25).. Σε κάθε περίπτωση, η μέγιστη-καταχρηστικά-πληρότητα του ΚΗΦ είναι 18 παιδιά και η τυπική-επιτρεπόμενη 12. Επομένως, κατά το 2012 φιλοξενήθηκαν συνολικά 26 παιδιά, 14 περισσότερα από την τυπική χωρητικότητα και 8 περισσότερα από την μέγιστη, το 2013 φιλοξενήθηκαν συνολικά 27 παιδιά 15 και 9 αντίστοιχα και το 2014 φιλοξενήθηκαν συνολικά 24 παιδιά 12 και 6 αντίστοιχα. Οι επί πλέον διαφορές οφείλονται σε διαρροές παιδιών (απένταξη, αποχώρηση για διάφορους λόγους κ.λ.π.) φαινόμενο που αναλύεται ξεχωριστά και διεξοδικά, ως ένα ιδιαίτερο πρόβλημα λειτουργίας του ΚΗΦ.\nΚατά το παρελθόν έτος 2014, παρατηρείται σχετική σταθεροποίηση του αριθμού των φιλοξενουμένων παιδιών, γεγονός που οφείλεται στην βελτίωση της συνεργασίας της Δομής με τις οικογένειες, την βελτίωση της κατάστασης των ήδη φιλοξενούμενων παιδιών και την εν τέλει αποδοχή του πλαισίου λειτουργίας-φιλοξενίας, με αποτέλεσμα τη μείωση των απεντάξεων και της σχετικής κινητικότητας. Επομένως ο αριθμός των κατ’ έτος φιλοξενηθέντων παιδιών στο ΚΗΦ, είναι – ως δείκτης- αντιστρόφως ανάλογος με αποτελεσματικότητα του παρεχόμενου έργου.\nΗ προσωρινή φιλοξενία έπαψε να παρέχεται στο ΚΗΦ, μετά το 2012 και καλύπτεται έκτοτε από το Σπίτι της Βεργίνας, προκαλώντας στη λειτουργία του κάποια προβλήματα. Γενικά, η προσωρινή φιλοξενία ως ιδιαίτερη εξυπηρέτηση, πρέπει να ικανοποιηθεί υπό ιδιαίτερες προϋποθέσεις και ο σχετικός προγραμματισμός προβλέπει να εντάσσεται στο νέο ΚΗΦ (όταν αυτό αποκτήσει νέες κτιριακές, οργανωτικές και λειτουργικές δυνατότητες).\nΤέλος, στο Σπίτι της Βεργίνας, από το 2013 και εντεύθεν, φιλοξενήθηκαν 19 παιδιά. Αυτή τη στιγμή φιλοξενούνται 12 παιδιά. Η μέγιστη τυπικά-χωρητικότητα του Σπιτιού είναι 20 παιδιά, ενώ η μέχρι τώρα εμπειρία ορίζει ότι η μέγιστη χωρητικότητα (με τις υπάρχουσες οργανωτικές, λειτουργικές και στελεχικές δυνατότητες) είναι 14-16 παιδιά.\nΠαροχή ανοικτής και κλειστής φιλοξενίας (ημέρες φιλοξενίας)\nΟμάδα-στόχου: παιδιά σε κίνδυνο\nΔιημέρευση (ημέρες φιλοξενίας)\nΠροσωρινή φιλοξενία διημέρευση και διανυκτέρευση (ημέρες φιλοξενίας)\nΚλειστή φιλοξενία (ημέρες φιλοξενίας)\nΟι ημέρες φιλοξενίας στο ΚΗΦ, παιδιών που διημέρευσαν, από 3.000 στη διετία 2010/2011, ανήλθαν σε 2.754 για το 2012, σε 3.070 για το 2013 (αύξηση 11,50%) και σε 3.600 για το 2014 (αύξηση 17,26%). Η ραγδαία αυτή αύξηση καταδεικνύει την μεγάλη πίεση που δέχεται το ΚΗΦ για ένταξη περισσότερων παιδιών, που οδηγεί σε σκέψεις αλλαγής του χώρου και των προϋποθέσεων εκπλήρωσης αυτής της υπηρεσίας.\nΣτο Σπίτι της Βεργίνας οι ημέρες φιλοξενίας ανήλθαν σε 2.555 για το 2013 και σε 4.380 για το 2014 (αύξηση 71,43%). Η αύξηση αυτή είναι φυσιολογική, καθώς οι δυνατότητες φιλοξενίας του Σπιτιού τώρα αναπτύσσονται και τείνουν να προσλάβουν τις «κανονικές» διαστάσεις τους. Συνολικά, για το διάστημα 2013-2014 φιλοξενήθηκαν στο Σπίτι 19 παιδιά και παρασχέθηκαν 6.935 ημέρες φιλοξενίας.\nΣυνολικά, σε όλες τις Δομές, για το διάστημα 2010-2014 φιλοξενήθηκαν 142 παιδιά και παρασχέθηκαν 19.536 ημέρες φιλοξενίας.\nΠαροχή σίτισης από όλες τις Δομές της ΠγτΠ\nΠΑΡΟΧΗ ΑΝΟΙΚΤΗΣ ΚΑΙ ΚΛΕΙΣΤΗΣ ΦΙΛΟΞΕΝΙΑΣ/ΣΙΤΙΣΗ\nΣίτιση στο ΚΗΦ εσωτερική (άτομα)\nΣίτιση στο Σπίτι της Βεργίνας (άτομα)\nΣίτιση στο ΚΗΦ εσωτερική (μερίδες)\nΣίτιση στο Σπίτι της Βεργίνας (μερίδες)\nΗ σίτιση (3 γεύματα ημερησίως) αποτελεί βασική παροχή στην πρώτη ομάδα-στόχου του Οργανισμού και έναν από τους βασικούς δείκτες του παραγόμενου έργου.\nΚατά τη διετία 2010-2011 σιτίστηκαν σε σταθερή βάση από το ΚΗΦ 33 παιδιά.\nΤο 2012 τα σιτισθέντα παιδιά ανήλθαν σε 31, το 2013 σε 32 και το 2014 σε 29. Οι διαφορές μεταξύ αριθμού σιτισθέντων- φιλοξενηθέντων παιδιών οφείλονται στην σίτιση (κάποιες φορές) και αδελφών τους που δεν φιλοξενούνται. Αυτή η διαφορά δεν παρουσιάζεται στα στατιστικά του Σπιτιού της Βεργίνας.\nΣυνολικά, στο διάστημα 2010-2014 σιτίστηκαν σε σταθερή βάση, όλον τον χρόνο, 144 παιδιά και διατέθηκαν για τον σκοπό αυτό συνολικά 53.915 μερίδες, 33.120 από το ΚΗΦ και 20.795 από το Σπίτι της Βεργίνας.\nΠαροχή σίτισης από το ΚΗΦ-Παροχή τροφίμων σε οικογένειες από το ΚΑ\nΟμάδα-στόχου: Οικογένειες ή υποστηρικτικά πρόσωπα παιδιών που φιλοξενούνται (δεύτερη/σύμφυτη ομάδα-στόχου)\nΟμάδα-στόχου: Ευπαθή άτομα και οικογένειες (τρίτη ομάδα-στόχου)\nΔεύτερη ομάδα-στόχου: Οικογένειες ή υποστηρικτικά πρόσωπα παιδιών\nκαι Τρίτη ομάδα-στόχου: Ευπαθή άτομα και οικογένειες\nΣίτιση στο ΚΗΦ εξωτερική (μερίδες)\nΠΑΡΟΧΗ ΤΡΟΦΙΜΩΝ ΣΕ ΟΙΚΟΓΕΝΕΙΕΣ\nΔεν υπάρχουν ακριβή στοιχεία\nΤο έργο του ΚΗΦ επεκτείνεται στην υποστήριξη των οικογενειών των φιλοξενούμενων παιδιών, προκειμένου να γίνει αποτελεσματικό και να μειωθούν οι συνέπειες παραμέλησης/κακοποίησης. Βασική παροχή στις οικογένειες και τα εν γένει υποστηρικτικά πρόσωπα των παιδιών αποτελεί η μαγειρευμένη τροφή σε κάποια από αυτά τα άτομα. Η παροχή αυτή επεκτείνεται και σε άλλα ευπαθή άτομα/οικογένειες που υποστηρίζονται εξωτερικά. Κατά τη διετία 2010-2011 διατέθηκαν 3.700 μερίδες φαγητού. Κατά το έτος 2012 οι μερίδες ανήλθαν σε 4.193, κατά το έτος 2013 σε 6.375 (αύξηση 52%), ενώ κατά το 2014 σε 5.200 (μείωση 18,43%). Η πτώση κατά το τρέχον έτος οφείλεται στην επιδεινούμενη οικονομική κατάσταση του Οργανισμού. Συνολικά, παρασχέθηκαν στο διάστημα 2010- 2014 19.486 μερίδες ή 325 μερίδες/μηνιαίως.\nΔιαφορετική παροχή αποτελεί η σταθερή-μηνιαία διανομή τροφίμων από το Κέντρο Αναφοράς (ΚΑ) που απευθύνεται τόσο στις υποστηριζόμενες οικογένειες των φιλοξενούμενων παιδιών, όσο και σε άλλα ευπαθή άτομα και οικογένειες.\nΓια τα έτη 2010, 2011 και 2012 δεν τηρήθηκαν στοιχεία. Κατά το 2013 διατέθηκαν σε μηνιαία/σταθερή βάση τρόφιμα σε 45 οικογένειες και στο 2014 σε 56 (αύξηση 24,4%). Επομένως, η παροχή βασικών ειδών διατροφής (ζυμαρικά, ρύζι, κριθαράκι, λάδι, ζάχαρη, όσπρια, γάλα) από τα διατιθέμενα δωρεάν στην ΠγτΠ (από ιδιώτες κ.λ.π. χορηγούς) είναι ευχερέστερη και αυξάνεται, λόγω της κρίσης, με μεγάλα βήματα.\nΠαροχή ιατροφαρμακευτικών υπηρεσιών από το ΚΑ/ΚΗΦ\nΟμάδα-στόχου: Παιδιά που φιλοξενούνται (πρώτη ομάδα-στόχου)\nΣΤΑΤΙΣΤΙΚΑ ΣΤΟΙΧΕΙΑ ΕΞΥΠΗΡΕΤΗΘΕΝΤΩΝ ΑΠΟ ΤΟ ΚΗΦ\nΠρώτη ομάδα-στόχου: Παιδιά που φιλοξενούνται\nΔεύτερη ομάδα-στόχου: Οικογένειες φιλοξενούμενων παιδιών\nΤρίτη ομάδα-στόχου: Ευπαθή άτομα και οικογένειες\nΝοσηλευτική φροντίδα (παραπομπή) (άτομα)\nΦαρμακευτική φροντίδα (άτομα)\nΙατρική παρακολούθηση (άτομα)\nΨυχιατρική φροντίδα (άτομα)\nΕργαστηριακές εξετάσεις (άτομα)\nΑπό το Κέντρο Αναφοράς και Παροχής Συμβουλευτικής (ΚΑ) προκύπτουν περιστατικά που χρειάζονται ιατροφαρμακευτική φροντίδα. Επίσης, τα παιδιά που διημερεύουν στο ΚΗΦ, συχνά χρειάζονται τις ίδιες υπηρεσίες.\nΗ αντιμετώπιση αυτών των περιστατικών, άλλες φορές είναι άμεση (επίλυση προβλημάτων με φροντίδα/συνοδεία του προσωπικού) όταν αφορά σε παιδιά ή επείγουσες περιπτώσεις και άλλες φορές είναι έμμεση (παραμονή/εποπτεία) όταν αφορά σε τρίτα πρόσωπα ή σε μη επείγουσες περιπτώσεις.\nΚατά τη διετία 2010-2011 νοσηλευτική φροντίδα με πρωτοβουλία-ευθύνη-εποπτεία των στελεχών του ΚΗΦ/ΚΑ δέχθηκαν 45 άτομα. Ο αριθμός, ανήλθε, κατά το 2012 σε 13, κατά το 2013 σε 16 (+23%) και κατά το 2014 σε 4 .\nΗ νοσηλεία διευκολύνθηκε με παροχή υπηρεσιών Κοινωνικής Λειτουργού στους εξυπηρετούμενους.\nΠρόκειται για παροχή φαρμάκων σε άτομα από τις προαναφερθείσες ομάδες-στόχου. Συνολικά στο διάστημα 2010 2014 παρασχέθηκε φαρμακευτική αγωγή σε 128 άτομα: σε 50 στη διετία 2010-2011, σε 21 κατά το 2012, σε 27 κατά το 2013 (αύξηση 28,6%) και σε 30 κατά το 2014 (αύξηση 11,1%%).\nΗ υπηρεσία αυτή προσφέρεται από τους εθελοντές-γιατρούς της ΠγτΠ. Κατά τη διετία 2010-2011 παρασχέθηκαν ιατρικές υπηρεσίες ιδιωτών ιατρών σε 40 άτομα, κατά το 2012 σε 26, κατά το 2013 σε 28 (αύξηση 7,7%), και κατά το 2014 σε 38 (αύξηση 35,7%). Συνολικά εξυπηρετήθηκαν 132 άτομα.\nΑυτή χορηγείται μετά από ενέργειες και υπηρεσίες της Κοινωνικής Λειτουργού και της ψυχολόγου του ΚΑ και παραπομπή σε ψυχιατρικές κλινικές. Κατά τη διετία 2010-2011 εξυπηρετήθηκαν 5 άτομα, κατά το 2012 9, κατά το 2013 12 (αύξηση 33,3%) και κατά το 2014 14 άτομα (αύξηση 16,7%). Συνολικά εξυπηρετήθηκαν 40 άτομα.\nΟι εξετάσεις αυτές διενεργήθηκαν δωρεάν, από τους εθελοντές-ιατρούς ή επί πληρωμή. Κατά τη διετία 2010-2011 διενεργήθηκαν εξετάσεις για 33 άτομα, κατά το 2012 για 10, κατά το 2013 για 52 (αύξηση 420%) και κατά το 2014 για 29 (μείωση 44,2%). Συνολικά εξυπηρετήθηκαν 124 άτομα.\nΚατά τη διετία 2010-2011 δέχθηκαν ιατροφαρμακευτικές υπηρεσίες 173 άτομα. Ο αριθμός, κατά το 2012 ανήλθε σε 79 άτομα, κατά το 2013 σε 135 άτομα (αύξηση 71%) και κατά το 2014 σε 115 άτομα (μείωση 14,8%).\nΣυνολικά, στο χρονικό διάστημα 2010- 2014 δέχθηκαν ιατροφαρμακευτική περίθαλψη 502 άτομα (ή 8,4 άτομα/μήνα). Ο ισχύων για το 2014 μ.ο. είναι 9,6 άτομα/μήνα διαφαίνεται δηλ. μια σχετική αυξητική τάση στη ζήτηση υπηρεσιών.\nΟμάδα-στόχου: Οικογένειες φιλοξενούμενων παιδιών/υποστηρικτικά πρόσωπα (δεύτερη/σύμφυτη ομάδα-στόχου)\nΟμάδα-στόχου: Γενικός πληθυσμός (τέταρτη ομάδα-στόχου)\nΤέταρτη ομάδα-στόχου: Γενικός πληθυσμός\nΗ ψυχοκοινωνική και συμβουλευτική υποστήριξη παρέχεται από τις ψυχολόγους και την Κοινωνική Λειτουργό του Οργανισμού, μέσω του ΚΑ. Κατά τη διετία 2010-2011 δέχθηκαν ψ/κ υποστήριξη 120 άτομα. Κατά το έτος 2012 ο αριθμός ανήλθε σε 84, κατά το 2013 σε 97 (αύξηση 15,5%) και κατά το 2014 σε 78 (μείωση 19,6%).\nΑντίστοιχα, κατά τη διετία 2010-2011, συμβουλευτική υποστήριξη δέχθηκαν 175 άτομα. Κατά το έτος 2012 ο αριθμός ανήλθε σε 149, κατά το 2013 σε 206 (αύξηση 38,3%) και κατά το 2014 σε 192 άτομα (μείωση 6,8%).\nΠαρά τη μικρή μείωση του αριθμού των εξυπηρετηθέντων κατά το 2014, που οφείλεται κυρίως στην μείωση των «ραντεβού» λόγω αντικειμενικών δυσκολιών, διαπιστώνεται μια αυξητική τάση στη χρήση των παρεχόμενων υπηρεσιών από το ΚΑ, που αναμένεται να ενταθεί.\nΣυνολικά, ψ/κ υποστήριξη έλαβαν στο χρονικό διάστημα 2010-2014 379 άτομα (6,3 άτομα/μήνα), συμβουλευτική 722 άτομα (12 άτομα/μήνα) και συνολικά όλες τις υπηρεσίες δέχθηκαν 1.101 άτομα (18,4 άτομα/μήνα).\nΈναντι αυτών των μέσων όρων, οι τρέχοντες μέσοι όροι για το 2014 είναι:\n- Στην ψ/κ υποστήριξη 6,5 άτομα/μήνα αντί του γενικού μ.ο. των 6,3 ατόμων/μήνα\n- Στην συμβουλευτική 16 άτομα/μήνα, αντί του γενικού μ.ο. των 12 ατόμων/μήνα\nΕπομένως διαφαίνεται μια αύξηση στη ζήτηση υπηρεσιών ψ/κ υποστήριξης και μια έντονη αυξητική τάση στη ζήτηση συμβουλευτικής.\nΣΤΑΤΙΣΤΙΚΑ ΣΤΟΙΧΕΙΑ ΕΞΥΠΗΡΕΤΗΘΕΝΤΩΝ ΑΠΟ ΤΟ ΚΗΦ/ΚΑ\nΟΛΕΣ ΟΙ ΟΜΑΔΕΣ ΣΤΟΧΟΥ\nΣύνθεση ηλικιών και ατόμων που δέχθηκαν συμβουλευτική και ψυχοκοινωνική\nυποστήριξη από το ΚΑ\nΟ πίνακας αποτυπώνει την ηλικιακή σύνθεση των εξυπηρετηθέντων.\nΚατά τη διετία 2010-2011 τα άτομα προσχολικής ηλικίας που δέχθηκαν συμβουλευτική και ψ/κ υποστήριξη ανήλθαν σε 23, το 2012 σε 11, το 2013 σε 7 και το 2014 σε 10. Συνολικά εξυπηρετήθηκαν 51 άτομα (ή ποσοστό 6,0% του συνόλου). Πρέπει να σημειωθεί ότι η ηλικιακή αυτή ομάδα ευρίσκεται εκτός των τυπικών (καταστατικών) υποχρεώσεων του Οργανισμού, ο οποίος ασχολείται με αυτήν για την αντιμετώπιση επειγουσών αναγκών ή εξυπηρέτησης του βασικού έργου (π.χ. όταν πρόκειται για παιδιά-αδέλφια φιλοξενουμένων κ.λ.π.).\nΚατά τη διετία 2010-11, εξυπηρετήθηκαν 34 άτομα, κατά το 2012 42, κατά το 2013 52 (αύξηση 23,8%), κατά το 2014 44 (μείωση 15,4%). Συνολικά, στην ηλικιακή αυτή ομάδα εξυπηρετήθηκαν 172 άτομα (ή ποσοστό 18,0% του συνόλου).\nΟι έφηβοι που εξυπηρετήθηκαν κατά τη διετία 2010-2011 ήταν 29, κατά το έτος 2012 ήταν 32, κατά το έτος 2013 ήταν 30 (-6,3%) και κατά το 2014 ήταν 25 (-16,7 %). Συνολικά εξυπηρετήθηκαν 116 άτομα (ή 12,0% επί του συνόλου).\nΟι νέοι που εξυπηρετήθηκαν κατά τη διετία 2010-2011 ήταν 10, το 2012 ήταν 13, το 2013 7 (-46,1%) και το 2014 ήταν 12 (+71,4%). Συνολικά εξυπηρετήθηκαν 42 άτομα (ή ποσοστό 5,0% του συνόλου).\nΤα άτομα που εξυπηρετήθηκαν κατά τη διετία 2010-2011 ήταν 97, κατά το 2012 ήταν 129, κατά το 2013 ήταν 156 (+20,9%) και κατά 2014 ήταν 175 (+12,2%). Παρατηρείται σταθερή αύξηση της ζήτησης υπηρεσιών από αυτή την ομάδα, η οποία αποτελεί το 59,0% του συνόλου και αποτελείται πρωτίστως από νέους γονείς ή άτομα που προέρχονται από ευπαθείς οικογένειες. Συνολικά εξυπηρετήθηκαν 557 άτομα.\nΤο σύνολο των εξυπηρετηθέντων όλων των ηλικιακών ομάδων, ήταν κατά τη διετία 2010-2011 193 (ή 16,08 μ.ο./μήνα), κατά το 2012 ήταν 227 (μ.ο. 18,92/μήνα), κατά το 2013 ήταν 252 (μ.ο. 21/μήνα, με αύξηση 11%), και κατά το 2014 ήταν 266 (μ.ο. 22,17/μήνα, με αύξηση 5,6%). Παρατηρείται μια σταθερή αύξηση ετησίως, των ατόμων που καταφεύγουν στις ψ/κ και συμβουλευτικές υπηρεσίες του Οργανισμού. Συνολικά, στο χρονικό διάστημα 2010- 2014 τις υπηρεσίες αυτές χρησιμοποίησαν 938 άτομα.\nΒέροια, Ιανουάριος 2015


Γλυκά Νερά: Ποιο βιβλίο διαβάζει ο 32χρονος εν αναμονή της απολογίας του - magdasnews.gr\nΤο τρίτο του εικοσιτετράωρο διανύει ο 32χρονος, Μπάμπης Αναγνωστόπουλος, στα κρατητήρια της Γενική Αστυνομική Διεύθυνσης Αττικής. Ο συζυγοκτόνος σύμφωνα με πληροφορίες είναι ψύχραιμος και ενδιαφέρεται κυρίως για την επιμέλεια του παιδιού του. Χθες τον επισκέφθηκε ο αδελφός του, ο οποίος του πήγε ρούχα και ένα βιβλίο.\nΟ αδελφός του, ο οποίος μετά την ομολογία του 32χρονου πιλότου συμπαραστέκονταν στην μητέρα της Κάρολαιν, του πήγε το βιβλίο του γεωφυσικού Ντέβιντ Μπεγκοβίτσι «η προέλευση των πάντων». Είναι ένα βιβλίο που αφορά την έλευση του ανθρώπινου πολιτισμού από τη μεγάλη έκρηξη μέχρι και σήμερα.\nΟ Μπάμπης Αναγνωστόπουλος από χθες τρέφεται και κοιμάται κανονικά, επιδεικνύοντας εκπληκτική ηρεμία, ενώ πήρε και μία τηλεκάρτα για να επικοινωνεί με τους δικούς του. Μάλιστα, ζήτησε να μάθει αναλυτικά το επισκεπτήριο, ενώ τον επισκέφθηκαν και οι δικηγόροι του.


Home / ΚΟΙΝΩΝΙΑ / Νεολαία ΣΥΡΙΖΑ: Ο Βασίλης Δημάκης νίκησε. Νίκησε επιτέλους η ζωή!\nPosted on 27 Μαΐου, 2020, 2:15 μμ\nΗ Νεολαία ΣΥΡΙΖΑ αναφέρει:\nO Βασίλης Δημάκης μεταφέρεται στη δικαστική φυλακή ΚορυδαλλούΙ.\nΟ αυταρχισμός της κυβέρνησης και η αναλγησία της κ. Σοφίας Νικολάου, που τον οδήγησε σε 3η απεργία πείνας και δίψας και παραλίγο στο θάνατο, ηττήθηκε.\nΟ Βασίλης θα επιστρέψει στα αμφιθέατρα και θα συνεχίσει τις σπουδές του.\nΑς ελπίσουμε ότι η περιπέτειά του τελειώνει εδώ.\nΟ Βασίλης Δημάκης νίκησε.\nΝίκησε επιτέλους η ζωή!\nΒασίλης Δημάκης Νεολαία ΣΥΡΙΖΑ\n303 νέα κρούσματα κορoνοϊού στη χώρα μας το τελευταίο 24ωρο\ninde / Οκτ 5\nΒελγικές οργανώσεις και συνδικάτα: «Δεν είναι αθώοι – οι ναζί στη φυλακή»


MEDISPIN: Σχέδιο νόμου για την ΠΦΥ. Όχι στο gatekeeping και στην αντιποίηση επαγγέλματος που επιχειρείται\nΣχέδιο νόμου για την ΠΦΥ. Όχι στο gatekeeping και στην αντιποίηση επαγγέλματος που επιχειρείται\nΚατατέθηκε στην Βουλή για συζήτηση και ψήφιση το σχέδιο νόμου για την ΠΦΥ. Στα θετικά που πρέπει να παρατηρήσουμε είναι οι συλλογικές συμβάσεις με τον ΕΟΠΥΥ μέσω του ΠΙΣ και των κατά τόπους Ιατρικών Συλλόγων για τους ειδικούς ιατρούς πλην των οικογενειακών ιατρών (Παθολόγοι, Γενικοί Ιατροί και παιδίατροι). Η μεροληψία όμως αυτή της εξαίρεσης των οικογενειακών ιατρών από την συλλογική σύμβαση γεννάει υπόνοιες πολιτικών σκοπιμοτήτων και ορθά έχει ζητηθεί από τους Ιατρικούς Συλλόγους να περιληφθούν και οι οικογενειακοί ιατροί στην συλλογική σύμβαση. Πάγια θέση μας είναι συλλογικές συμβάσεις μέσω του ΠΙΣ και των κατά τόπους Ιατρικών Συλλόγων για όσους ιατρούς το επιθυμούν και ελεύθερη επιλογή ιατρού κατά πράξη και περίπτωση.\nΈνα σημαντικό θέμα που πρέπει να είμαστε κάθετα αντίθετοι είναι η προσπάθεια να αναλάβουν την διενέργεια ιατρικών πράξεων οι φαρμακοποιοί και συνταγογράφησης οι επαγγελματίες ΤΕ μαιευτικής. Αν αυτό δεν είναι αντιποίηση επαγγέλματος τότε τι είναι; Πιστεύουμε ότι εδώ τον λόγο τον έχει η δικαιοσύνη που πρέπει να προσφύγουν ο ΠΙΣ και οι Ιατρικοί Σύλλογοι.\nΤέλος και σημαντικότερο ιδίως για τους ειδικούς είναι η εφαρμογή του gatekeeping αφού θεσμοθετείται ότι για να πάει ένας χρόνιος πάσχων σε ειδικό ιατρό για το πρόβλημα που έχει πρέπει να παραπεμφθεί από οικογενειακό ιατρό. Με λίγα λόγια ένας πχ χειρουργημένος με στεφανιαία νόσο (ΒY PASS) πρέπει για τον τακτικό του ετήσιο έλεγχο που προβλέπεται από τις διεθνείς κατευθυντήριες οδηγίες και αναφέρεται και στα διαγνωστικά πρωτόκολλα, να επισκέπτεται πρώτα τον οικογενειακό του ιατρό για να πάρει παραπεμπτικό για να πάει στον Καρδιολόγο. Αδυνατούμε ειλικρινά να κατανοήσουμε την σκοπιμότητα του μέτρου που το μόνο που θα κάνει θα είναι να αυξήσει την δαπάνη με διπλές άσκοπες επισκέψεις και ενδεχομένως την νοσηρότητα από άστοχες ενέργειες.\nΖητούμε την άμεση απόσυρση του σχεδίου νόμου και διαβούλευση για ποιοτικές παροχές υγείας για όλους τους ασθενείς με πρωτεργάτες τους ιατρούς.\nΑναρτήθηκε από Μαστοράκου Αννα στις 12:22 μ.μ.


Καθημερινοί Ποδηλάτες: Ιουνίου 2009\nΗ Τετάρτη του δάσους\nΔυστυχώς η συνεχής πρωινή βροχή και τα απειλητικά σύννεφα το απόγευμα δεν έφεραν πολλούς καθημερινούς ποδηλάτες στο δάσος. Είχαμε όμως αρκετούς μελλοντικούς καθημερινούς ποδηλάτες...\nΣυνεχίζουμε την ερχόμενη Τετάρτη με την κλασική μας βόλτα στην πόλη.\nΡαντεβού στην Πλατεία Πάργης στις 7:00 μ.μ.\nΈναρξη βόλτας στις 7:30 μ.μ. ακριβώς!\nΑναρτήθηκε από podilatesioannina στις 12:34 π.μ. Δεν υπάρχουν σχόλια:\nΟι Καθημερινοί Ποδηλάτες πάνε στο δάσος!\nΤην επόμενη Τετάρτη 24-6-2009 θα συμμετάσχουμε στην εκδήλωση "Η πόλη συναντά το Δάσος" που διοργανώνει ο Πολιτιστικός Σύλλογος Δροσιάς -Πεντέλης Ιωαννίνων. Θα συναντηθούμε στις 18:00 (6:00 μ.μ.) στην αρχή του χωματόδρομου πάνω από την Ε.Η.Μ.\nΑναρτήθηκε από podilatesioannina στις 12:43 π.μ. Δεν υπάρχουν σχόλια:\nΑναρτήθηκε από podilatesioannina στις 12:53 π.μ. Δεν υπάρχουν σχόλια:\nΡαντεβού κάθε Τετάρτη στην πλατεία Πάργης και ώρα 7:00 για μια βόλτα στην πόλη.\nΗ έναρξη της βόλτας θα γίνεται 7:30 μ.μ. ακριβώς.\nΌσοι δεν μπορέσουν να βρεθούν στην εκκίνηση θα μας συναντήσουν στα σημεία από όπου περνάμε.\nΗ βόλτα της εβδομάδας\nΚάθε Τετάρτη και ώρα 19:30 (7:30 μ.μ.)\nΠλατεία Πάργης - Οδός Πυρσινέλλα - Πλατεία Πύρρου - Οδός Δημοκρατίας - Οδός Αβέρωφ - Οδός Καραμανλή - Πλατεία Μαβίλη - Ποδηλατόδρομος (στο δρόμο με τις ταβέρνες) - Οδός Παπάγου - Οδός Κουντουριώτου - Οδός Γιοσέφ Ελιγιά - Οδός Γαριβάλδη (προς Σκάλα) - Οδός Εθνικής Αντιστάσεως - Γύρος του Κάστρου - Ποδηλατόδρομος (στο 12) - Παιδική χαρά στο πάρκο Κατσάρη.\nΠροβολή Η βόλτα της Τετάρτης σε χάρτη μεγαλύτερου μεγέθους\nΣτις βόλτες αυτές θα μπορούν να συμμετέχουν όλοι από 18 - 108 ετών!\nΜε συνοδεία γονέα θα μπορούν να συμμετέχουν και οι κάτω των 18.\nΠροφανώς όσοι θα συμμετάσχουν συμφωνούν με τους σκοπούς και τους κανόνες της βόλτας!\nΝα διεκδικήσουμε το δικαίωμά μας να χρησιμοποιούμε τους δρόμους της πόλης μαζί με τα άλλα μέσα μεταφοράς. Δεν προσπαθούμε να εναντιωθούμε στα αυτοκίνητα, τα λεωφορεία ή τα υπόλοιπα οχήματα που κινούνται στους δρόμους της πόλης.\nΝα εμπνεύσουμε ασφάλεια σε όσους θέλουν να ξεκινήσουν με το ποδήλατο, ενθαρρύνοντάς τους να δοκιμάσουν μαζί μας.\nΝα φέρουμε κοντά τους ποδηλάτες που μέχρι στιγμής είχαν μοναχικές βόλτες στην πόλη.\nΝα αποδείξουμε οτι είναι αρκετοί οι καθημερινοί ποδηλάτες στα Γιάννενα και μέρα με τη μέρα αυξάνονται.\nΝα αποδείξουμε οτι τα Γιάννενα είναι πόλη για ποδήλατο.\nΚανόνες οργάνωσης της βόλτας:\nΣυμμορφωνόμαστε στον Κώδικα Οδικής Κυκλοφορίας.\nΦοράμε κράνος και χρησιμοποιούμε φώτα όταν πέσει το σκοτάδι.\nΣυμμετέχουμε με προσωπική μας ευθύνη λαμβάνοντας ο καθένας προσωπικά μέτρα ασφαλείας.\nΠροσπαθούμε να πηγαίνουμε ό ένας πίσω από τον άλλο χωρίς να αφήνουμε κενά στο γκρουπ.\nΑφήνουμε τουλάχιστον μία λωρίδα κυκλοφορίας ελεύθερη, εκτός κι αν πρόκειται για δρόμο με μόνο μία λωρίδα.\nΜιλάμε και ενημερώνουμε οδηγούς, πεζούς, περαστικούς και γενικά όποιον ρωτάει "τι γίνεται" για τους σκοπούς της βόλτας.\nΠροσκαλούμε ανθρώπους να έρθουν μαζί μας την επόμενη φορά.\nΣε φανάρια περιμένουμε πίσω από τυχόν αυτοκίνητα.\nΑν ένα φανάρι ανάψει κόκκινο την ώρα που όλο το γκρουπ διασχίζει τη διασταύρωση, τότε αναγκαστικά χωριζόμαστε και ξαναενωνόμαστε πιο κάτω.\nΔεν αρχίζουμε καυγάδες με τους οδηγούς, ακόμα κι αν μας προκαλέσουν. Θυμηθείτε ότι η φιλικότητα είναι πιο ανατρεπτική από την οργή.\nΑναρτήθηκε από podilatesioannina στις 11:55 μ.μ. Δεν υπάρχουν σχόλια:\nΟριστικοποιήσαμε το εβδομαδιαίο μας ραντεβού για βόλτα στην πόλη. Θα βρισκόμαστε λοιπόν κάθε Τετάρτη απόγευμα και ώρα 7:00 στην πλατεία Πάργης.\nΛεπτομέρειες στο επόμενο post!\nΑναρτήθηκε από podilatesioannina στις 11:15 μ.μ. Δεν υπάρχουν σχόλια:\nGoCycle - Fantastic Electric Bike\nOther electric bikes: http://www.schwinnelectricbikes.com\nΑναρτήθηκε από podilatesioannina στις 11:10 π.μ. Δεν υπάρχουν σχόλια:\nΕτικέτες Αναδιπλούμενα, Ηλεκτρικά\n2η Βόλτα με τα ποδήλατα στην πόλη\nΤετάρτη 10 Ιουνίου 2009 - Ώρα: 19:30 (7:30 μ.μ.)\nΠροβολή 2η Ποδηλατοβόλτα - Ιωάννινα σε χάρτη μεγαλύτερου μεγέθους\nΑναρτήθηκε από podilatesioannina στις 4:20 μ.μ. Δεν υπάρχουν σχόλια:\n8 - [10.05.2009]\n12 - [24.05.2009]\n11 - [10.06.2009]\n13 - [17.06.2009]\n4 - [24.06.2009]\n2 - [01.07.2009]\n5 - [08.07.2009]\n22 - [09.10.2009]\n18 - [06.11.2009]\n10 - [04.12.2009]\n80+ - [02.05.2011]\nΡήγα Φεραίου 7\nΑγγλικά Ποδήλατα (1)\nΒουλγάρικα Ποδήλατα (1)\nΓερμανικά Ποδήλατα (1)\nΔανέζικα Ποδήλατα (1)\nΕλβετικά Ποδήλατα (1)\nΕλληνικά Ποδήλατα (1)\nΕνημέρωση οδηγών (1)\nΙνδικά Ποδήλατα (1)\nΚινέζικα Ποδήλατα (2)\nΚλασσικά Ποδήλατα (3)\nΟλλανδικά Ποδήλατα (1)\nΠοδήλατο με στυλ (3)\nΣουηδικά Ποδήλατα (1)\nΦιλικές πόλεις (2)\nΒραδινές βόλτες με ποδήλατο\nΑγγελίες μεταχειρισμένων ποδηλάτων\nC.I.C.L.E. - bikenow.org\nOnline shops - Ελλάδα\nLinks - Ελλάδα\nΖωή - Ποδήλατο\nΠοδηλάτες - Λάρισα\nΠοδηλάτες - Τρίκαλα\nΒελοτσιπέ - Ποδηλάτες Ζακύνθου\nΠοδηλάτες - Θεσσαλονίκη\nLinks - World\nΕφημερίδα "ΠΡΩΪΝΟΣ ΛΟΓΟΣ"\nΕφημερίδα "ΗΠΕΙΡΩΤΙΚΟΣ ΑΓΩΝ"\nΣύλλογος Ερασιτεχνικής Αστρονομίας Ιωαννίνων\nΣύλλογος Δροσιάς-Πεντέλης Ιωαννίνων\nΣύλλογος Μανιταρόφιλων Ηπείρου


Δε χάνουν Βόλφσμπουργκ και Άκρινγκτον - NOTOSPORT\nΞεκινάμε τα προγνωστικά μας από την αναμέτρηση Βόλφσμπουργκ – Ντόρτμουντ, στην οποία θα πάμε με το «1Χ» σε απόδοση σε απόδοση 2.05. Σπουδαίο ματς στο Βόλφσμπουργκ, με τους «λύκους» να βρίσκονται στην 3η θέση, στο -7 από τη σημερινή τους αντίπαλο και να παραμένουν αήττητοι φέτος στο γήπεδό τους σε επίπεδο πρωταθλήματος, με απολογισμό έξι νίκες και μία ισοπαλία. Από την άλλη πλευρά, άμεσα επέστρεψε στα νικηφόρα αποτελέσματα η Ντόρτμουντ, μετά την ήττα που γνώρισε πριν από δύο βδομάδες στην έδρα του Αμβούργου με 3-1. Πιο συγκεκριμένα το συγκρότημα του Τούχελ κατάφερε να κάμψει εύκολα την αντίσταση της Στουτγκάρδης, επικρατώντας εντός έδρας με 4-1. Στις πέντε τελευταίες «εξόδους» της για την Μπουντεσλίγκα σημείωσε δύο νίκες, μία ισοπαλία και δύο ήττες και θεωρούμε ότι στη σημερινή αναμέτρηση η στοιχηματική αξία βρίσκεται στην πλευρά των γηπεδούχων.\nΣυνεχίζει το σερί η Άκρινγκτον\nΜία ακόμη «δυνατή» πρόταση προκύπτει από το Κύπελλο Αγγλίας και είναι το «Χ2» σε απόδοση 1.90 στον αγώνα Πόρτσμουθ – Άκρινγκτον. Αμφίρροπη αναμέτρηση διεξάγεται στο «Fratton Park» με τις φορμαρισμένες και γνώριμες από το πρωτάθλημα της Β΄ Αγγλίας. Αήττητη στα πέντε τελευταία παιχνίδια της η Πόρτσμουθ, μετράει τρεις ισοπαλίες και δυο νίκες, ενώ προέρχεται από την ισοπαλία κόντρα στην Γουίκομ (2-2). Από την άλλη πλευρά, χωρίς να αφήσει κανένα περιθώριο αντίδρασης στην ντεφορμέ Γιορκ, η Άκρινγκτον έκανε επίδειξη δύναμης κόντρα στην αντίπαλο της, διασύροντας την με 1-5. Ακόμη μια εξαιρετική εμφάνιση για το συγκρότημα του Κόλεμαν, που παρέμεινε αήττητο για έκτο διαδοχικό παιχνίδι σε όλες τις διοργανώσεις, μετρώντας πέντε νίκες και μια ισοπαλία. Πιστεύουμε ότι το σερί της Άκρινγκτον θα συνεχιστεί και σήμερα και θα τη στηρίξουμε.\nOver στο «Σεντ Μέρις»\nΑπό την Αγγλία, αλλά από την Πρέμιερ Λιγκ αυτή τη φορά, ξεχωρίζει μία ακόμη επιλογή, το Over 2.5 γκολ σε απόδοση 2.01 στον αγώνα Σαουθάμπτον – Άστον Βίλα. Οι «άγιοι» ζητούν επιτακτικά τη νίκη κόντρα στην πιο αδύναμη ομάδα της φετινής Πρέμιερσιπ, προκειμένου να βάλουν τέλος στο ζευγάρι ηττών από Στόουκ (0-1) και Μάντσεστερ Σίτι (3-1) για το πρωτάθλημα, αλλά και στο ταπεινωτικό 1-6 από τη Λίβερπουλ στο μεσοβδόμαδο προημιτελικό του Λιγκ Καπ. Στο αντίπαλο στρατόπεδο, το «ηλεκτροσόκ» που επιχειρήθηκε με την αντικατάσταση του Τιμ Σέργουντ από τον Ρεμί Γκαρντ δε φαίνεται να... λειτουργεί μέχρι στιγμής, καθώς το ισόπαλο 0-0 με τη Σίτι στο ντεμπούτο του Γάλλου τεχνικού συνοδεύθηκε από τις ήττες από Έβερτον (4-0 εκτός) και Γουότφορντ (2-3). Μόνο ήττες για τους «Βίλανς» στα έξι τελευταία εκτός έδρας ματς πρωταθλήματος, δέχθηκαν από δύο γκολ και πάνω και στα έξι αυτά ματς. Ανάλογη εικόνα περιμένουμε και σήμερα, με το Over 2.5 γκολ να έχει καλές πιθανότητες επιβεβαίωσης.\nΠροβάδισμα για Βέστερλο\nΣυνεχίζουμε με Βέλγιο και το «Χ2» σε απόδοση 2.00 στον αγώνα Λέουβεν – Βέστερλο. Με εκτός έδρας αναμενόμενη ήττα ξεκίνησε την παρουσία του στον πάγκο της Λέουβεν ο Εμίλιο Φερέρα. Η ομάδα του έκανε μια αξιοπρεπή εμφάνιση κόντρα στην Άντερλεχτ, αλλά ηττήθηκε με 3-2. Ήταν το έκτο σερί ματς πρωταθλήματος που χάνουν οι σημερινοί γηπεδούχοι, σ’ αυτό το σερί βρήκαν δίχτυα μόλις τρεις φορές και δέχτηκαν συνολικά 15 γκολ! Θα ήθελε να έχει ξεκινήσει καλύτερα ο κόουτς Πέετερς στον πάγκο της Βέστερλο, από την άλλη πλευρά, ωστόσο κόντρα στην εξαιρετική φέτος Οστάνδη η αποστολή του ήταν εκ προοιμίου ιδιαίτερα δύσκολη. Βελτιωμένη παρουσιάστηκε η ομάδα του, είχε διάθεση, έκλεισε τους χώρους, έδειχνε ότι μπορεί να πάρει την ισοπαλία. Δέχτηκε το γκολ στις καθυστερήσεις και έχασε ένα ματς, όπου δικαιούταν τον πόντο. Πικραμένοι άπαντες μετά το φινάλε, μίλησαν όμως για μια καινούργια αρχή, που θα φέρει τη Βέστερλο μακριά από… μπελάδες, και θεωρούμε ότι σήμερα μπορεί να πάρει το βαθμό της ισοπαλίας, στη χειρότερη περίπτωση.\nΣκοράρουν στην Κομοτηνή\nΤελευταία πρόταση από το ποδοσφαιρικό κουπόνι, το Goal / Goal σε απόδοση 2.00 στην αναμέτρηση Πανθρακικός – Ολυμπιακός. Ένας ψυχωμένος Πανθρακικός, πραγματοποίησε ίσως την κορυφαία εμφάνιση της σεζόν και πέρασε νικηφόρα απ’ το Περιστέρι την περασμένη εβδομάδα για το πρώτο «τρίποντο» της χρονιάς, επικρατώντας 2-1 του Ατρομήτου. Φοβερή ενέργεια, πάθος και αυταπάρνηση για την ομάδα της Κομοτηνής, που έδειξε ότι πλέον πιστεύει στις δυνατότητες της, έχει άλλο «αέρα», παίζει με αυτοπεποίθηση. Από την άλλη πλευρά, έγινε το ρεκόρ για τον Ολυμπιακό, που την Κυριακή επικράτησε 3-1 του Αστέρα Τρίπολης, ισοφαρίζοντας τις 11/11 νίκες της ομάδας του Μπούκοβι. Δεν έκανε καλή εμφάνιση κόντρα στους Αρκάδες την προηγούμενη Κυριακή, αλλά τελικά πήρε το «τρίποντο». Σήμερα ο Ολυμπιακός θέλει μια ακόμη νίκη στη Σούπερλιγκ, θα… προτιμούσε, μάλιστα, αυτή να ερχόταν χωρίς… περιπέτειες, καθώς την Τετάρτη υπάρχει το ματς της σεζόν με την Άρσεναλ. Στοιχηματικά, θα κρατήσουμε το Goal / Goal.\nΜεγάλο σκορ στο Τούμπινγκεν – Γκίσεν\nΟλοκληρώνουμε με μπάσκετ και το Over 164.5 πόντους σε απόδοση 1.87 στον αγώνα του γερμανικού πρωταθλήματος, Τούμπινγκεν – Γκίσεν. Σχεδόν παρόμοιες ομάδες με επιθετικές αρετές και οι δύο αλλά αυτό που κάνει και θα κάνει διαφορά στην πορεία τους είναι ότι η Γκίσεν είναι ικανή να παίξει και άμυνα όταν χρειαστεί. Η Τούμπινγκεν είναι άκρως επιθετική ομάδα που επιχειρεί πάνω από 60 προσπάθειες ανά αγώνα γι’αυτό και τα νούμερά της είναι φυσιολογικά υψηλά, 84.8 πόντοι στην επίθεση και 84.3 στην άμυνα. Τα νούμερα της Γκίσεν είναι λιγάκι χαμηλότερα, 81 στην επίθεση και 78.5 στην άμυνα, αλλα είπαμε ότι η Γκίσεν αντιδρά αμυντικά ανάλογα τον αντίπαλο, όπως έγινε στα δύο τελευταία ματς με Μπέιρουθ και Μπραουνσβάιγκ που παρουσίασε τα σκορ 68-69 και 72-68 (76-72 τα νούμερα της Μπραουνσβάιγκ και 72-81 τα νούμερα της Μπέιρουθ). Από όλα τα παραπάνω προκύπτει ότι ο αγώνας θα έχει πιθανώς μεγάλο σκορ και το όριο των 164.5 πόντων είναι εφικτό να ξεπεραστεί. Επιλογή το Over 164.5.\nΠερισσότερα σε αυτή την κατηγορία: « Κερδίζει η Νυρεμβέργη, προβάδισμα η Ίπσουιτς Περνάει ο Ατρόμητος, σε φόρμα η Ακίσασπορ »


Καθημερινή μετακίνηση με το ποδήλατο\nΣυμβουλές για bicycle commuting\nΣταμάτα να το σκέφτεσαι και κάνε το πράξη. Βάλε το ποδήλατο στην καθημερινή σου μετακίνηση. Τα πράγματα είναι απλά:\nΠρόσεξε πως θα βγεις στο δρόμο και όλα θα πάνε τόσο καλά που από ένα σημείο και μετά και μόνο η ιδέα ότι θα πρέπει να πάρεις το αυτοκίνητο σου θα σου προκαλεί μια… δυσφορία. Παρακάτω θα βρεις μερικά από τα πράγματα που θα σου κάνουν τη ζωή πιο εύκολη.\nΧΑ ΜΟ ΓΕ ΛΟ\nΤο πρώτο πράγμα που πρέπει να κάνεις είναι να έχεις καλή διάθεση. Να χαμογελάς. Το ποδήλατο είναι αίσθηση ελευθερίας και αυτές τις μικρές δόσεις όμορφης διάθεσης που σου δίνει δεν πρέπει να τις αφήνεις να περνούν ανεκμετάλλευτες. Εννοείται φυσικά ότι δε χάνουμε τη συγκέντρωση μας στο δρόμο. Θα αντιμετωπίσεις… λαιστρυγόνες και κύκλωπες στο δρόμο οι οποίοι είναι γεμάτοι στερεότυπα και μόνο η καλή διάθεση μπορεί να σε βοηθήσει.\nΠάρε το κομμάτι του δρόμου που σου αναλογεί\nΞέρω ότι τα αυτοκίνητα που περνούν δίπλα σου σε φοβίζουν. Το ίδιο κάνεις και εσύ, τηρουμένων πάντα των αναλογιών, στους πεζούς όταν περνάς από το πεζοδρόμιο. Γενικά δεν πηγαίνουμε από το πεζοδρόμιο αλλά από το δρόμο, στην κατεύθυνση που κινούνται τα αυτοκίνητα. Επίσης αφήνουμε ένα μέτρο περίπου απόσταση από το πεζοδρόμιο έτσι ώστε αν χρειαστεί να κάνουμε κάποιον ελιγμό να είναι προς το εξωτερικό του δρόμου και όχι προς το εσωτερικό. Αν σου κορνάρει κάποιος γιατί τον… «καθυστερείς» χαμογέλα του και πες του καλημέρα. Πιο κάτω θα τον καθυστερήσει περισσότερο ο ταξιτζής με τα αλάρμ στη μέση του δρόμου.\nΠρογραμμάτισε τη διαδρομή σου\nΟι φόβοι σου στο δρόμο θα ελαχιστοποιηθούν αν κάνεις δυο απλά πράγματα. Αρχικά δες αν στη διαδρομή που κάνεις κάθε μέρα υπάρχουν εναλλακτικοί δρόμοι που μπορείς να πάρεις. Άνοιξε λοιπόν ένα χάρτη και δες ποιους δρόμους και ποια στενά μπορείς να πάρεις έναντι των κεντρικών οδικών αρτηριών όταν βέβαια στη διαδρομή σου δεν υπάρχουν ποδηλατόδρομοι (που εκτός κι αν ζεις στη Δανία ή στην τελευταία επαρχιακή πόλη της Ολλανδίας, μάλλον δε θα υπάρχουν). Μην σε ανησυχεί αν η διαδρομή είναι λίγο μεγαλύτερη, πρώτα απ όλα μπορεί να υπάρχουν πεζόδρομοι ή πάρκα στα οποία να επιτρέπεται η χρήση ποδηλάτου και να μπορείς από εκεί να κόψεις δρόμο. Επίσης θυμήσου ότι με το ποδήλατο θα διανύεις την απόσταση αυτή ακόμα και πιο γρήγορα σε κάποιες περιπτώσεις έναντι του αυτοκινήτου μέσα στην κίνηση.\nΤο δεύτερο πράγμα που πρέπει να προσέξεις, είναι τις πρώτες φορές που θα κάνεις τη διαδρομή σου να πας πιο αργά και με παρατηρητικότητα προκειμένου να διαπιστώσεις πως μπορείς να κάνεις την απόσταση πιο εύκολα. Θα δεις ότι με τον καιρό θα θυμάσαι ακόμα και το παραμικρό άνοιγμα στο δρόμο ή πότε ακριβώς ο κυρ Γιάννης που έχει το οπωροπωλείο στη γωνία θα βγάλει αλάρμ για να ξεφορτώσει.\nΌλα αυτά θα κάνουν την καθημερινή σου μετακίνηση πιο εύκολη. Σημαντικό είναι επίσης να κρίνεις τη διαδρομή σου μετά το πέρας δυο εβδομάδων τουλάχιστο. Μέχρι τότε απλά θα τη μαθαίνεις και θα την κωδικοποιείς. Πες καλημέρα στον κυρ Γιάννη και πάμε παρακάτω.\nΣτη χώρα μας έχουμε κακές συνήθειες ως οδηγοί.\nΕ, κόψε τις.\nΠρώτων δεν μπορείς να μιλάς για το πόσο σε εμποδίζουν κάποιοι λόγο των κακών συνηθειών τους ως οδηγοί και μετά να κάνεις κάτι παρόμοιο. Δεύτερον γιατί πολύ απλά κινδυνεύεις. Όχι παιδιά, στο κόκκινο δεν κοιτάμε δεξιά αριστερά και εφόσον κρίνουμε ότι όλα είναι οκ περνάμε. Δεν περνάμε από τα πεζοφάναρα. Δε σταματάμε μόνο στα STOP, ελέγχουμε παντού. Δεν πάμε ανάποδα στο δρόμο, δεν πηγαίνουμε ανάποδα σε μονοδρόμους γενικά δεν κάνουμε ότι κατηγορούμε και ξέρουμε ότι είναι παράνομο αλλά «να μωρέ να γλιτώσω λίγο χρόνο». Επίσης: Δεν προσπερνάμε ΠΟΤΕ από δεξιά. ΠΟΤΕ όμως. Για δυο λόγους:\nΟ πρώτος είναι ότι οι οδηγοί υποθέτουν ότι σου αρέσουν γενικά οι εκπλήξεις και πολύ σπάνια θα βγάλουν φλας. Άρα δεν ξέρεις αν ο οδηγός που κινείται ευθεία, στη διασταύρωση θα πάει τελικά ίσια. Επίσης, υπάρχουν οδηγοί που τον καθρέπτη του συνοδηγού και κλειστό να τον έχουν σε όλη τη διαδρομή δε θα τους πειράξει καθόλου. Άρα μην περιμένετε να σας δουν. Ο δεύτερος είναι (για να μη τα βάζουμε με τους οδηγούς μόνο) ότι πρέπει να σκεφτείς και λιγάκι σαν οδηγός αυτοκινήτου. Εκεί που πηγαίνεις ξαφνικά κάτι πετάγεται στα δεξιά σου. Για ένα δεύτερο τρομάζεις. Αν είναι επομένως να περάσετε από δεξιά, καλό είναι να έχετε βεβαιωθεί ότι ο οδηγός σας έχει αντιληφθεί.\nΚαι κάτι ακόμα: Είπα παραπάνω για τις εκπλήξεις που σου επιφυλάσσουν οι οδηγοί με το φλας. Ακριβώς το ίδιο κάνεις και εσύ αν δεν δείχνεις με το χέρι σου που θα στρίψεις. Και να το κάνεις από νωρίς όχι την τελευταία στιγμή ώστε να καταλαβαίνουν όλοι τι κάνεις. Την έκταση του χεριού θα πρέπει να την κάνεις ακόμα και όταν αλλάζεις για κάποιο λόγο λωρίδα ή αν βγαίνεις από τον ποδηλατόδρομο γιατί ενδεχομένως να θέλεις να συνεχίσεις ευθεία ενώ ο ποδηλατόδρομος στρίβει.\nΑπέφυγε επίσης τους ελιγμούς ανάμεσα στα αυτοκίνητα και μείνε πίσω από τα λεωφορεία αν σταματήσουν σε στάση. Δε χρειάζεται να είσαι ανυπόμονος/η. Σε νοιάζει να φτάσεις ήρεμα και ωραία στο μέρος που θέλεις. Γενικά, μην κάνεις καγκουριές. Όσο καλύτερη εικόνα έχεις τόσο περισσότερο θα αρχίσουν να μας σέβονται όλους οι άλλοι οδηγοί.\nΟ σημαντικότερος εξοπλισμός, ειλικρινά, είναι η καλή διάθεση. Γι' αυτό και μπορείς να ξεκινήσεις με το ποδήλατο που κάποια στιγμή σου είχε αφήσει ο συγκάτοικος σου στο Πολυτεχνείο Ξάνθης και που το έχεις από τότε στο μπαλκονι. Παρόλα αυτά, σε βάθος χρόνου και αν η διαδρομή σου είναι πάνω από 10 χλμ (πάν-ελα βρε μην πανικοβάλεσαι) τότε θα χρειαστείς κάτι καλύτερο. Ένα ποδήλατο πόλης ή trekking είναι καλές επιλογές χωρίς όμως να αποκλείονται τα mountain bikes ή τα κουρσάκια. Ακόμα και το παλιό κουρσάκι που μπορεί να έχεις θα σε βοηθήσει. Ωστόσο, ένα ποδήλατο με μάλλον στενά λάστιχα και ανάρτηση είναι καλύτερα. Ειδικά για την τελευταία, υπάρχει η λανθασμένη αντίληψη ότι βοηθάει μόνο στις λακούβες ή «να κατεβαίνεις και κανένα πεζοδρόμιο». Είπαμε ότι από τα πεζοδρόμια δεν πάμε, και για τις λακούβες όλα τα ποδήλατα λίγο πολύ τα καταφέρνουν. Το σημαντικό επομένως με την ανάρτηση είναι στο φρενάρισμα. Η «μπουκάλες» της ανάρτησης απορροφούν το φρενάρισμα και το ποδήλατο θα μείνει στη θέση του σε περίπτωση κινδύνου. Άρα αν έχετε ποδήλατο με ανάρτηση μην την κλειδώνετε «γιατί είστε μέσα στην πόλη» είναι λάθος κίνηση. Ναι, ένα κομμάτι από το πεταλάρισμα θα πάει στην ανάρτηση αλλά μόνο στην ανηφόρα και αν κάνετε έντονα ορθοπέταλο.\nΗ χρήση μιας τσάντας είναι πάντα απαραίτητη. Όμως, μπορείτε να επιλέξετε να… κουβαλάει το ποδήλατο το βάρος για εσάς. Προμηθευτείτε μια σχάρα για το ποδήλατο σας και προσαρμόστε επάνω μια τσάντα ποδηλάτου ώστε να μπορείτε να μεταφέρετε ό,τι θέλετε όπου θέλετε. Κοιτάξτε να είναι αδιάβροχη ή να έχει το ειδικό κάλυμμα για τη βροχή. Καλύμματα τέτοιου είδους μπορείτε να βρείτε και για τα backpack. Μέσα στην τσάντα καλό είναι να έχετε πάντα, ένα αδιάβροχο, ένα ζευγάρι κάλτσες και το αδιάβροχο κάλυμμα για την τσάντα σας. Αν χωράνε, μπορείτε να έχετε μαζί σας και ένα μπλουζάκι ή ένα παντελόνι έξτρα και εφόσον έχετε τα καλύμματα για τα παπούτσια σας. Όλα αυτά για να είστε εντάξει σε περίπτωση βροχής. Ειδικά για αυτό, φροντίστε να τοποθετήσετε φτερά στο ποδήλατο σας. Υπάρχουν φτερά που παρέχουν πολύ καλή κάλυψη και είναι μόνιμα αλλά υπάρχουν και αυτά που είναι αποσπώμενα και μπορείτε να τα χρησιμοποιήσετε όποτε θέλετε.\nΑ! Να μη ξεχάσω: Αν είναι να βάλεις θήκη, βάλε παγουροθήκη και βάλε ένα παγούρι με νερό. Όχι θήκη για καφέ. Ναι, το έχω δει και αυτό.\nΗ αγορά μιας κλειδαριάς επίσης θα σου φανεί πολύ χρήσιμη αν και δεν πρέπει να βασίζεσαι μόνο σε αυτήν για να μην κάνει το ποδήλατο φτερά. Πρέπει να το τοποθετείς σε σημείο εμφανές και αν μπορείς πες σε κάποιον που είναι εκεί να έχει λίγο το μυαλό του. Για οτιδήποτε άλλο (πληρωμές λογαριασμών κλπ), βάζεις το ποδήλατο μέσα στο χώρο και κανείς δεν μπορεί να σου πει τίποτα.\nΦυσικά και όλα αυτά έχουν ένα κόστος. Πραγματικά όταν δείς πρώτα από όλα τη διαφορά στη διάθεση σου μετά τις πρώτες δυο εβδομάδες και φυσικά τη διαφορά στο κάθε πότε γεμίζεις το ρεζερβουάρ δε θα το μετανιώσεις καθόλου. Επίσης όλα αυτά δεν είναι απολύτως απαραίτητα να τα έχεις από την πρώτη στιγμή. Μπορείς να τα τοποθετείς σιγά σιγά ανάλογα με τη χρήση και τις ανάγκες σου.\nphoto credits El Cocinero Photo\nΕίναι απαραίτητα; Πάλι εξαρτάται από τη χρήση που κάνεις. Αυτό που θα σε βοηθήσει σίγουρα είναι ένα κολάν ποδηλασίας. Και αυτό γιατί έχει το pad που βοηθάει σε ένα σκασμό πράγματα. Πέραν από την προστασία του προστάτη στους άνδρες, απορροφά ένα μεγάλο μέρος των κραδασμών που περνούν είτε στα γεννητικά όργανα (τόσο αν είναι άνδρας όσο αν είσαι γυναίκα) και φυσικά στη μέση. Προσέξτε ότι υπάρχουν διάφορα κολάν ποδηλασίας τα οποία έχουν διαφορετικά pad. Δε χρειάζεστε για παράδειγμα ένα παντελόνι με ένα πολύ ακριβό pad για την καθημερινή σας μετακίνηση. Η εύλογη ερώτηση είναι εδώ τι γίνεται αν δεν έχεις τη δυνατότητα να αλλάξεις παντελόνι στη δουλειά σου. Εδώ επιστρατεύεις ένα εσώρουχο με pad και είσαι οκ! Μπαίνει κάτω από τα ρούχα σαν κανονικό εσώρουχο. Το ίδιο μπορείς να κάνεις και με ένα παντελόνι ποδηλασίας χωρίς τιράντα. Ένα ακόμα πράγμα στο οποίο το παντελόνι θα σε βοηθήσει είναι οι τριβές ανάμεσα στα πόδια. Θα αποφύγεις κάθε είδους καψίματα και πόνους.\nΕπίσης, μια φανέλα ποδηλασίας έχει το πλεονέκτημα ότι στεγνώνει πολύ εύκολα και γρήγορα ακόμα και το Χειμώνα. Βάλε και το ότι τα βαμβακερά «κάθονται» πάνω στο σώμα σου κάτι που δεν είναι καλό ειδικά αν σε χτυπάει ο αέρας. Άρα ένα «τεχνικό» μπλουζάκι θα είναι καλό να έχεις. Αν δε θέλεις να είναι αρκετά… φανταχτερό πλέον οι εταιρίες που φτιάχνουν τέτοια ρούχα έχουν υπ’ όψιν τους ανθρώπους σαν κι εσένα και σίγουρα κάτι θα βρεις.\nΓια το χειμώνα υπάρχουν πάρα πολλές λύσεις. Άλλωστε οι Βόρειοι λένε ότι δεν υπάρχει κακός καιρός αλλά λάθος επιλογές σε ρούχα. Μπορείς να βρεις ζακέτες ποδηλασίας, ή ισοθερικά ακόμα και μπουφάν. Ένα μακρύ κολάν ποδηλασίας με fleece θα ήταν επίσης καλή επιλογή.\nΚαλό είναι βέβαια ειδικά το Χειμώνα να φοράς ρούχα που θα γίνεσαι όσο πιο ορατός/η γίνεται. Η αλήθεια είναι βέβαια ότι περισσότερο αυτό με τα ρούχα είναι μια καραμέλα για να αποφύγουν ευθύνες οι οδηγοί «να φοράς ρούχα να σε βλέπω». Φίλε μου αν δεν βλέπεις έναν άνθρωπο σε ένα ποδήλατο στην άκρη του δρόμου μάλλον δεν μπορείς να δεις τίποτα αλλά τέλος πάντων…\nΝα φοράς κράνος ποδηλάτου. Τελεία. Υπάρχουν διάφορες συζητήσεις σχετικά με το θέμα, δε θα κάνω καν το κόπο να γράψω επιχειρήματα. Φοράμε κράνος ανεξάρτητα πόσο μικρή ή μεγάλη είναι η διαδρομή. Και να ξέρεις, επιχειρήματα όπως: «Σε χώρες που το ποδήλατο είναι ανεπτυγμένο δεν είναι υποχρεωτικό από το νόμο» ή το «έλα μωρέ εμείς τι πάθαμε όταν ήμασταν παιδιά, τίποτα» δεν είναι, ας το πω κομψά, ιδιαίτερα πειστικά. Για να βρεις το κράνος που είναι για εσένα, μέτρησε με μια μεζούρα την περίμετρο του κεφαλιού σου περίπου στη μέση του κούτελου. Αναζήτησε στη συνέχεια το εύρος του μεγέθους στα κράνη που η το αποτέλεσμα που πήρες από τη μέτρηση ταιριάζει. Πιο συγκεκριμένα, τα κράνη έχουν όλα στο πίσω μέρος ένα ρεγουλατόρο που σφίγγει το κέλυφος στο κεφάλι σας. Γι αυτό το λόγο βγαίνουν σε εύρος μεγέθους (52-56, 58-62 κλπ). Αν επομένως μετά τη μέτρηση δεις ότι η το αποτέλεσμα είναι 59 τότε ένα κράνος στο 58-62 είναι στο μέγεθος σου.\nΤώρα, υπάρχουν διάφορα κράνη σε διάφορες τιμές. Υπάρχουν κράνη σε μη απαγορευτικές τιμές που είναι αξιόπιστα και καλά. Βεβαίως αν πάρεις ένα Casco για παράδειγμα είναι πολύ καλύτερα αλλά αν το βαλάντιο σου δε φτάνει για τέτοιο δε χρειάζεται να νιώθεις λιγότερη ασφάλεια.\nΝα πάς να πάρεις καλά φώτα. Καλά όμως. Με πολλά lumen. Τόσο εμπρός όσο και πίσω. Παιδιά τα φώτα ποδηλάτου δεν είναι ο τομέας που θα κάνετε οικονομία και όχι, τα μικρά φωτάκια που πήρες δυο ευρώ από τον πλανόδιο (με τον οποίο δεν έχουμε κανένα απολύτως θέμα) ΔΕΝ είναι τα σωστά. Υπάρχουν πλέον φώτα ποδηλάτου που είναι επαναφορτιζόμενα με USB και είναι ιδιαίτερα δυνατά. Προμηθεύσου επομένως ένα ζευγάρι καλά, δυνατά φώτα και αν κυκλοφορείς αρκετά το βράδυ πάρε και ένα για την τσάντα σου.\nΤα φώτα επίσης τα χρησιμοποιούμε ΠΑΝΤΑ στο pulse. Όταν τα φώτα αναβοσβήνουν οι οδηγοί σε αντιλαμβάνονται γρηγορότερα και επίσης μπορούν να κάνουν ασφαλέστερη εκτίμηση του πόση απόσταση έχουν από εσένα.\nΌχι δεν μιλάμε στο κινητό. Ούτε ακούμε μουσική. Για το πρώτο δε χρειάζεται να σου πω κάτι. Για το δεύτερο, κάνε το αν είσαι σε ένα μέρος που ξέρεις ότι δεν έχεις κίνδυνο αλλά και πάλι. Πρέπει να ακούς τι γίνεται γύρω σου και να μην έχεις περιορισμούς με καλώδια κλπ Μπορείς να έχεις ένα τσαντάκι σκελετού με θήκη για το κινητό σου τηλέφωνο αλλά μόνο για πλοήγηση. Αν χτυπήσει το άτιμο, σταμάτα στην άκρη και μίλα. Με το ποδήλατο είσαι πόσο δύσκολο μπορεί να είναι; Άσε που από ένα σημείο και μετά όταν ανεβαίνεις στο ποδήλατο και το τηλέφωνο χτυπήσει θα το αγνοήσεις επιδεικτικά. Δε θα θέλεις τίποτα να χαλάσει την διάθεση σου.\nΜπες στην κοινότητα\nΠλέον μπορείς να μοιραστείς τις εμπειρίες σου ή πάρεις συμβουλές και από άλλους που κάνουν το ίδιο πράγμα και μάλιστα πολύ περισσότερο καιρό από εσένα. Βρες στα κοινωνικά δίκτυα ομάδες όπως «Με το ποδήλατο στη δουλειά» ή τους «Bicycle Commuters Of Greece», μόνο θετικά μπορούν να προκύψουν από αυτό. Και φυσικά, μη ξεχνάς να επισκέπτεσαι το www.podilatis.gr!


Η ανάρτηση που σκόρπισε αβίαστα το γέλιο κατά το χθεσινό συλλαλητήριο | Το Κουτί της Πανδώρας\nΦωτογραφίες και εικόνες που θα έκαναν έως και το «Je t' aime» της Ανίτας Πάνια να μοιάζει με τη...«Νοσταλγία» του Ταρκόφσκι!\nΑντώνης Μποσκοΐτης 21/01/2019 | 15:31\nΤις σοβαρές πολιτικές αναλύσεις για το χθεσινό συλλαλητήριο τις διαβάσαμε ήδη και, όπως φαίνεται, θα συνεχίσουμε να τις διαβάζουμε. Επειδή όμως η περιβόητη φράση «Ελλάς το μεγαλείο σου» πάει με όλα, σαν την κόκα - κόλα ένα πράγμα, δεν υπήρξε Έλληνας χθες με σώας τας φρένας που να μη γέλασε μέχρι δακρύων με αδιανόητα ενσταντανέ από το συλλαλητήριο, τα οποία μοιράστηκαν και σχολιάστηκαν με ιδιαίτερα χιουμοριστικό τρόπο.\nΑπό τη σέλφι του Άδωνι με φόντο τον «Μακεδονομάχο» κάτοικο του...στρουμφοχωριού μέχρι το ζεύγος των Μακεδονομάχων που ξέμειναν στη συμπρωτεύουσα, διότι θα έχασαν το πούλμαν για Αθήνα, ο μόνος που έλειπε από το συλλαλητήριο ήταν ένας Μπουνιουέλ να χωθεί αθόρυβα, μυστικά μες το αλαλάζον πλήθος και να καταγράψει με την κάμερα του εικόνες απείρου κάλλους!\nΌχι ότι αυτά δεν συμβαίνουν σε άλλες χώρες. Και στη γειτονική Βόρεια Μακεδονία πια η εθνικοφροσύνη των ανθρώπων εκφράστηκε κατά καιρούς με στολές που περισσότερο θύμιζαν ιππότες εποχής Λάνσελοτ. Για να πάω ακόμη πιο μακριά από χωροχρονικής άποψης, θα θυμηθώ ένα ταξίδι μου στην Κίνα το 2009: Η δημόσια κινέζικη τηλεόραση πρόβαλλε κατά κόρον σήριαλ εποχής Τζένγκις Χαν με κάτι απίστευτα προχειροφτιαγμένα σκηνικά και κοστούμια. Εν ολίγοις, ότι νά'ναι, αρκεί να διατηρείται ζωντανό το εθνικιστικό φρόνημα του λαού!\nΠροσωπικά απόρησα πραγματικά χθες με ποια λογική μεγάλοι άνθρωποι προέβησαν σε καραγκιοζιλίκια προκειμένου να διαδηλώσουν. Είναι άλλο να κατεβαίνεις σε μια διαδήλωση για οποιοδήποτε σκοπό - δεν εξετάζω αυτό τώρα - με τα καθημερινά σου ρούχα και άλλο να ντύνεσαι μασκαράς λες και ετοιμάζεσαι για κάποιο δημόσιο αποκριάτικο πάρτι του Δήμου Αθηνών! Οι άνθρωποι αυτοί δεν θέλω να πιστεύω ότι είναι όλοι τους νεοναζήδες και ούγκανα. Καταπιεσμένοι άνθρωποι της καθημερινότητας είναι που μπήκαν στον κόπο να ψάξουν να βρουν στολές και να ξεσαλώσουν, να ξαναγίνουν παιδιά κρατώντας ασπίδες, σπαθάκια και φορώντας περικεφαλαίες. By the way, ας έλεγε κάποιους στους περισσότερους απ' αυτούς πως οι ασπίδες που κρατούσαν ήταν ρωμαϊκά σκουτάρια, αφού οι ορίτζιναλ μακεδονικές ήταν ολοστρόγγυλες.\nΦανταστείτε ετοιμασίες στο σπίτι του τύπου που φόρεσε αθλητικά με φούντες! Ετούτος ήταν ικανός να έβγαινε έξω με μπέρτα και σπαθί και την τελευταία στιγμή να έβλεπε την «ατέλεια» η γυναίκα του από το μπαλκόνι. «Γύρνα πίσω» σαν να την ακούω να του φωνάζει, «πως θα πας έτσι; Οι άλλοι θά'ναι καλύτερα ντυμένοι»...Θα του εξήγησε πως δεν είναι δυνατόν ένας γνήσιος τσολιάς να μη φοράει τσαρούχια, μα που να τά'βρισκε ο δόλιος τελευταία στιγμή! Κι επειδή, ως γνωστόν, πίσω από κάθε μεγάλο άνδρα υπάρχει μια δυναμική γυναίκα, θα ξήλωσε η μαντάμ κάνα κουβάρι μουλινέ DMC και σε λίγα λεπτά κούκλα η Μαρίτσα!\nΤους πιο πολλούς από τους αστείους Μακεδονομάχους δεν τους φοβάμαι εγώ. Δεν φοράνε μαύρες κουκούλες και δεν κρατάνε λάβαρα με σβάστικες. Δεν δείχνουν τα κωλομέρια τους στις κάμερες για να κάνουν εντύπωση. Ένα θέατρο παίζουν, κακόγουστο μεν, καρακιτσάτο, αλλά σίγουρα θέατρο. Είναι οι ίδιοι άνθρωποι που την επταετία της χούντας θα φορούσαν ως μαθητές τις αρχαιοελληνικές χλαμύδες και θα γέμιζαν το Καλλιμάρμαρο, ακούγοντας την Κλειώ Δενάρδου. Σήμερα είναι οι ίδιοι άνθρωποι που κάπου μέσα τους ζηλεύουν τον 7χρονο γιο τους που ντύνεται Ζορό και τη 10χρονη κόρη τους, Σπανιόλα χορεύτρια, λίγο πριν το συνοικιακό παιδικό αποκριάτκο πάρτι.\nΕπαναλαμβάνω, οι μασκαράδες του εθνικιστικού συλλαλητηρίου δεν ήταν όλοι τους συνειδητοποιημένοι εθνικιστές. Άντε μόνο 1% από δαύτους νά'χε διαβάσει το κείμενο της Συμφωνίας των Πρεσπών λίγο πριν ξεχυθούν στους δρόμους και μετατρέψουν το κέντρο της Αθήνας σε σκηνικό, όχι της δυναστείας των Αργεαδών Μακεδόνων, αλλά του Αλέξανδρου Δουμά και του Ρενέ Γκοσινί.\nΜέσα σ' όλα αυτά, η πιο ξεκαρδιστική ανάρτηση κατά τη διάρκεια του συλλαλητηρίου δεν προήλθε από κάποια εκπρόσωπο αυτού του ιδιότυπου καρναβαλιού, αλλά από μία δασκάλα, θεολόγο, με τα κανονικά καθημερινά της ρούχα. Η ανάρτηση της ήταν δημόσια, έγινε σχεδόν viral, οπότε το όνομα της το γνωρίζουμε ήδη όλοι: Σταυρούλα Τσουνάκα. Τι έγραψε, λοιπόν, η κυρία Τσουνάκα από το κινητό της τηλέφωνο προφανώς την ώρα των επεισοδίων; Ότι υπάρχουν πάγκοι με εντεταλμένους μικροπωλητές - σουβλατζήδες, οι οποίοι δεν ψήνουν τα σουβλάκια τους σε κάρβουνα, αλλά σε...χημικά! Μιλάμε, τέτοιο ευφάνταστο σενάριο καταστροφολογίας μόνο ο Ουμπέρτο Έκο στο «Όνομα του Ρόδου» και η κυρία Τσουνάκα στο συλλαλητήριο της 20ής Ιανουαρίου 2019! Ήταν φυσικό κι επόμενο η «άτυχη» γυναίκα ν' ακούσει τα σχολιανά της, ευτυχώς με χιούμορ τα περισσότερα: «Θάνατος από μουστάρδα» της σχολίασε κάποιος από κάτω, «πιάσε ένα με τζατζίκι και malox» έγραψε ένας άλλος, ενώ κάποιοι προσπάθησαν να την επαναφέρουν στην τάξη, ειδοποιώντας την να κατεβάσει το post, καθώς γελάει μαζί της το πανελλήνιο! Τελικά το κατέβασε αργά τη νύχτα, εφόσον εκείνη την ώρα θα είχε πρόσβαση στο διαδίκτυο και θα πήρε χαμπάρι τι είχε συμβεί από νωρίς το απόγευμα.\nΟμολογώ ότι τη λάτρεψα την κυρία Τσουνάκα. Είναι που μια ζωή η αφέλεια παραμένει το μοναδικό χαρακτηριολογικό γνώρισμα των ανθρώπων που μπορώ να συγχωρήσω. Και να που δεν έπεσα έξω: Ένα μήνυμα καλού μου φίλου, που τον εμπιστεύομαι απόλυτα, μου έδωσε πληροφορίες για το ποιόν αυτής της γυναίκας. Αξίζει να τις μοιραστώ μαζί σας, κυρίως για να σταματήσει ο διασυρμός της κι επειδή - όπως ήδη είπαμε - δεν έκανε και τίποτα φοβερό και τρομερό: Μια κοτσάνα πέταξε και μας έκανε, στην τελική, να κρατάμε την κοιλιά μας από τα γέλια.\nΗ κυρία Σταυρούλα είναι ένας θετικότατος και καλός άνθρωπος. Εδώ και πολλά χρόνια εργάζεται σε ιεραποστολές στην Αφρική για την ανακούφιση συνανθρώπων μας, χτυπημένων από πολέμους, φτώχεια κι αρρώστιες. Πριν από τρία χρόνια ένας 30χρονος εκπαιδευτικός, συνάδελφος της, πήδηξε από τον τρίτο όροφο ενός σχολείου στην αυλή. Όλα αυτά σε μία αφρικανική πρωτεύουσα. Η κυρία Σταυρούλα έμεινε δίπλα στο καταματωμένο σώμα του για περισσότερες από οχτώ ώρες μόνο και μόνο για να διώχνει τις γάτες που έγλειφαν τις πληγές του. Οι τοπικοί γιατροί και ιατροδικαστές της έδωσαν τα συγχαρητήρια τους για τον ανθρωπισμό και τη γενναιότητα που επέδειξε.\nΗ κυρία Σταυρούλα είναι η «καλή θεία» που όλοι θα θέλαμε να έχουμε. Είναι ένας άνθρωπος με χριστιανική, πατριωτική και, πάνω απ' όλα, ουμανιστική συνείδηση. Μάλλον ήταν η πρώτη της φορά σε μαζικό συλλαλητήριο και δεν είχε ιδέα από δακρυγόνα και ομάδες καταστολής. Από τέτοιους ανθρώπους δεν κινδυνεύει η πατρίδα. Κινδυνεύει απ' όλους όσοι νομίζουν πως μόνο αυτοί αγαπάνε την πατρίδα και δεν διστάζουν να λοιδωρήσουν, να χτυπήσουν, ακόμη και να ρουφήξουν αίμα για την προάσπιση της. Μακάρι η σχιζοφρενική εθνικοφροσύνη να έμενε σε δηλητηριώδη...σουβλάκια και όχι σε τάγματα εφόδου και κηρύγματα μίσους!


PR600C 12MP 1080P 120 ° Night Vision Hunting Camera 0.8s Trigger Time Recorder Wildlife Trail Camera για οικιακή ασφάλεια και παρακολούθηση άγριας ζωής Κριτικές - Banggood Ελληνικά Online Shopping\nΕυχαριστώ για τη γρήγορη αποστολή (μόνο 10 ημέρες από την Κίνα στη γαλοπούλα). Οι κάμερες δουλεύουν, αλλά η ανάλυση δεν είναι 1080p νομίζω. Μπορείς να δεις από φωτογραφίες. Φωτογραφία νυχτερινής όρασης τραβήχτηκε στο μπάνιο και ήταν εντελώς σκοτεινά. Έγραψα την ημερομηνία στο αρχείο txt αλλά δεν άλλαξε, ίσως έχασα κάτι, οπότε ξαναπροσπάθησε αργότερα.\nΤα εμπορεύματα παραδόθηκαν σε μένα πολύ γρήγορα, με έναν υποδειγματικό τρόπο, εξοικειώθηκα με τη συσκευή εύκολα, είναι διαισθητική και έχει καλές οδηγίες, είμαι ακόμα πολύ ικανοποιημένος.\nΩραία κάμερα για μένα. Η εγκατάσταση περιλαμβάνει μπαταρίες και το άνοιγμα. Το χρησιμοποίησα για να δω πώς τα ποντίκια έδερναν τις παγίδες μου και έπιασε ένα ποντίκι να κινείται 1.80 μακριά περίπου 50 φορές. Το μόνο που έπρεπε να κάνω ήταν να φτιάξω ένα βραχίονα ώστε να στέκεται από μόνο του, καθώς δεν έχει επίπεδο πάτο, οπότε το έδεσα σε ένα μικρό χαρτονένιο κουτί.\nΩραία κάμερα για τα λεφτά και το τρέχω από ένα πακέτο ισχύος 5v USB. Υπάρχει μια κριτική βίντεο και πολλά δοκιμαστικά πλάνα στο κανάλι μου στο YouTube, ψάξε τον Μπόμπφλαϊμαν.\nΗ παγίδα φωτογραφίας είναι χαμηλότερα επίπεδα τιμών, πιθανόν να μην αναμένεται να έχει υψηλή ικανότητα ανάλυσης εικόνων. Θα το χρησιμοποιήσω για λιγότερο απαιτητικές εφαρμογές.\nΠροϊόν το ίδιο με την περιγραφή. Έλαβα σε σχετικά σύντομο χρονικό διάστημα και ακόμη και έχοντας κοστίσει 178,00 ρεάλ δεν φορολογήθηκε σε RFB.\nπολύ μικρό :)\nΑνδρικά Ανδρικά Καπέλα Καμουφλάζ Μπλουζάκια Μπλούζες\nΠλήρως αυτόματο ψηφιακό αυγό επωαστήρα 96 αυγών πουλερικών πάπιας DT 110V 80W\n4 τεμ για TOYOTA RAV4 2019-2020 Πλαστικό Εξωτερικό Εξωτερικό Στεγανοποιητικό Σκίασης Παράθυρο Sun Rain Guard Deflector


Φωτιστικό Οροφής Police με διπλό τοίχωμα & κιτ ανάρτησης με διακοσμημένη ροζέτα. Ένα παιδικό φωτιστικό που προσθέτει χρώμα και άπλετο φως στο δωμάτιο.Με φωσφορίζοντα μέρη στο ... Περισσότερα\nΚωδικός Προϊόντος: 16248229\nΜήκος: 27 Βάθος: - Ύψος: 21\nΦωτιστικό Οροφής Police με διπλό τοίχωμα & κιτ ανάρτησης με διακοσμημένη ροζέτα. Ένα παιδικό φωτιστικό που προσθέτει χρώμα και άπλετο φως στο δωμάτιο.\nΜε φωσφορίζοντα μέρη στο σκοτάδι!\nΠλεονεκτήματα: Προσθέτει χρώμα και άπλετο φως σε κάθε παιδικό υπνοδωμάτιο. Εύκολη και γρήγορη τοποθέτηση με μοναδικό σύστημα κρεμάσματος.\nΑπόλυτα συμμορφωμένο με τα πρότυπα ασφαλείας της ΕΕ για τα παιδικά φωτιστικά.


0,1km από Vevey\nΚοντά στη λίμνη της Γενεύης, το Les Négociants προσφέρει μοντέρνα δωμάτια με δωρεάν Wi-Fi. Η αποβάθρα Vevey-Marché των φέρι απέχει 650μ.\nΑπό 141,00CHF / Βράδυ\n0,2km από Vevey\nΤο Hotel de Famille βρίσκεται στο κέντρο της πόλης Vevey, σε απόσταση 3 λεπτών με τα πόδια από το σιδηροδρομικό σταθμό. Διαθέτει σάουνα και εσωτερική πισίνα. Σε όλους τους κοινόχρηστους χώρους παρέχεται δωρεάν Wi-Fi.\nΑπό 134,83CHF / Βράδυ\nΤο Astra Vevey βρίσκεται στο κέντρο του Vevey, λίγα μόλις βήματα από το σιδηροδρομικό σταθμό και διαθέτει κέντρο σπα και βεράντα στον τελευταίο όροφο με θέα στη Λίμνη της Γενεύης και τις Άλπεις. Παρέχεται δωρεάν Wi-Fi.\nΑπό 127,00CHF / Βράδυ\nΑπό 40,00CHF / Βράδυ\nΑπό 129,00CHF / Βράδυ\n0,5km από Vevey\nΣτην καρδιά της πόλης Vevey, στην όχθη της λίμνης της Γενεύης μεταξύ του Μοντρέ και της Λωζάνης, το Hotel Des Trois Couronnes προσφέρει μία από τις πιο μαγευτικές θέες της λίμνης της Γενεύης και των Άλπεων.\nΑπό 288,00CHF / Βράδυ\n0,8km από Vevey\nΤο Grand Hotel du Lac βρίσκεται δίπλα ακριβώς στις όχθες της λίμνης της Γενεύης στο Vevey. Προσφέρει πανοραμική θέα στη λίμνη, εξωτερική πισίνα και κέντρο σπα. Τα κομψά δωμάτια είναι κλιματιζόμενα.\nΑπό 297,00CHF / Βράδυ\n1,0km από Vevey\nΑπό 122,55CHF / Βράδυ\nΣε ένα παραδοσιακό κτήριο, το Hotel de la Place βρίσκεται πάνω από το Vevey στο Corsier. Προσφέρει δωρεάν Wi-Fi και ιδιωτικά δωμάτια με επιφάνεια εργασίας και καλωδιακή τηλεόραση.\nΑπό 109,00CHF / Βράδυ\n1,3km από Vevey\nΑπό 120,00CHF / Βράδυ\nΤελευταία ενημέρωση: Ιαν 19, 04:38 UTC


Ο Χαλκίδος Χρυσόστομος στον κοιμητηριακό Ι.Ν. Αγίου Προκοπίου - ΒΗΜΑ ΟΡΘΟΔΟΞΙΑΣ\nΙ.Μ.Χαλκίδος: Την Τετάρτη 8 Ιουλίου 2020 ο Σεβασμιώτατος Μητροπολίτης Χαλκίδος κ. Χρυσόστομος, συνοδευόμενος από τον Αρχιμ. Νεκτάριο Ευγενικό και τον Διάκ. Ευγένιο Τσάλλα,…\nπροσήλθε στον Κοιμητηριακό Ι. Ναό του Αγίου Προκοπίου της Ενορίας Αγ. Νικολάου Μπούρτζι, όπου χοροστάτησε κατά τον Όρθρο, προεξήρχε στην Θεία Λειτουργία και κήρυξε τον θείο λόγο στους ευσεβείς χριστιανούς, που προσήλθαν στον Ιερό Ναό, μεταξύ των οποίων και οι Ευεργέτες της Ι. Μητροπόλεως κ. Ελευθέριος Παπαγεωργόπουλος τ. Υπουργός καί κ. Άγγελος Πνευματικός τ. Βουλευτής.\nΕτικέτες: 8 ΙΟΥΛΙΟΥΙΕΡΟΣ ΝΑΟΣ ΑΓΙΟΥ ΠΡΟΚΟΠΙΟΥΙΕΡΟΣ ΝΑΟΣ ΑΓΙΟΥ ΠΡΟΚΟΠΙΟΥ ΜΠΟΥΡΤΖΙΜητρόπολη ΧαλκίδοςΧΑΛΚΙΔΟΣ ΧΡΥΣΟΣΤΟΜΟΣ


Πότε ξεκινάμε να κόβουμε τα νύχια στα βρέφη και πώς\nΤο κόψιμο των νυχιών στα νεογνά και τα βρέφη αποτελεί μια διαδικασία που προκαλεί άγχος στους γονείς αλλά και στα βρέφη. Στους μεν γονείς γιατί φοβούνται μήπως κατά λάθος τραυματίσουν τα ευαίσθητα δάχτυλα των βρεφών, στα δε μωρά επειδή βρίσκουν την όλη διαδικασία άβολη και δυσάρεστη.\nΓια τον λόγο αυτό θα πρέπει να αποφεύγετε να κόβετε τα νύχια του νεογνού τις πρώτες ημέρες - εβδομάδες μετά την γέννηση παρόλο που μεγαλώνουν αρκετά γρήγορα. Αν παρατηρήσετε ότι το βρέφος γρατζουνιέται στο πρόσωπο, αυτό οφείλεται συνήθως σε σκληρές παρανυχίδες που βγαίνουν στα δαχτυλάκια και όχι στα νύχια. Προτείνεται να αφαιρείτε προσεκτικά τις παρανυχίδες αυτές. Ένας ασφαλής τρόπος είναι κάνοντας ελαφρύ μασάζ με λάδι στα νυχάκια μέχρι να μαλακώσουν και να μπορούν να αφαιρεθούν εύκολα.\nΑργότερα, όταν τα νύχια δεν είναι πια τόσο μαλακά, θα πρέπει να κόβετε τα νύχια του βρέφους σε τακτική βάση, για να ελαχιστοποήσετε τον κίνδυνο να γρατζουνιστεί στο πρόσωπο. Ιδιαίτερο κίνδυνο έχουν τα μωρά που πάσχουν από εκζέματα στο πρόσωπο ή έχουν αιμαγγειώματα. Συνήθως ξεκινάμε να κόβουμε τα νύχια των χεριών όταν το μωρό φτάσει στην ηλικία των 5-7 εβδομάδων. Συνήθως χρειάζονται κόψιμο 2 φορές την εβδομάδα. Τα νύχια των ποδιών μεγαλώνουν πιο αργά. Παρόλα αυτά, θα πρέπει να ελέγχετε το μήκος τους τακτικά.\nΤα νύχια των χεριών θα πρέπει να κόβονται σε καμπύλη ενώ των ποδιών ευθεία, ώστε να μην εισχωρήσουν στο δέρμα. Καλό θα ήταν να πατήσετε λίγο το δάχτυλο κάτω από το νύχι που πρόκειται να κόψετε ώστε να αποφύγετε τυχόν τραυματισμούς. Επιπρόσθετα, να διαλέγετε μια ήσυχη ώρα της ημέρας, για παράδειγμα μετά το φαγητό ή ακόμα και όταν το βρέφος κοιμάται (αρκεί να υπάρχει καλός φωτισμός!). Τα νύχια συνήθως μαλακώνουν κατα τη διάρκεια του μπάνιου, όποτε μετά το μπάνιο είναι μια επίσης καλή στιγμή να τα κόψετε.\nΤέλος, για την όλη διαδικασία μπορείτε να προμηθευτείτε ειδικά βρεφικά ψαλιδάκια ή νυχοκόπτες στα φαρμακεία.


Καλός οιωνός, όντως.\nPosted 24/07/2018 12:32 μμ.\nΗ ολοένα κι αυξανόμενη Amazon Studios δεν παρέλειψε το San Diego Comic-Con και τη μοναδική ευκαιρία να δείξει σε εκατοντάδες θαυμαστές το φρέσκο υλικό που ετοιμάζει. Πληθώρα νέων trailer, ειδήσεων περί casting και ημερομηνίες κυκλοφορίας, το Amazon έκανε αισθητή την παρουσία του με πλήρη ενημέρωση και προώθηση.\nHomecoming (02 Νοεμβρίου)\nLore (19 Οκτωβρίου S02)\nΜυστηριώδεις γιατροί, δολοφονίες, λάτρεις του διαβόλου και πολλά άλλα αναμένεται να πιάσει η δεύτερη σεζόν του "Lore", η ανθολογική σειρά που δραματοποιεί για τη μικρή οθόνη μύθους, θρύλους και σκοτεινά παραμύθια.\nJack Ryan (31 Αυγούστου)\nΑν και η πρώτη σεζόν του "Jack Ryan" βρίσκεται μόλις έναν μήνα μακριά, το Amazon ωστόσο δεν χάνει καιρό κι ανακοινώνει την Noomi Rapace ως τη νέα προσθήκη του cast, στον ρόλο της Harriet "Harry" Baumann, μια εξαιρετικά ικανή και γοητευτική πράκτορα BND στην Νότια Αμερική.\nΜετά την ακύρωσή του από το Syfy, το "The Expanse" πέταξε στο Amazon, όπου κι αναμένεται να συνεχίσει με την 4η σεζόν του. Το βίντεο που κυκλοφόρησε είχε ένα ευχαριστήριο μήνυμα από το cast και τους τεχνικούς πίσω από τη σειρά, οι οποίοι προσπαθούν να σώσουν το show τους.\nΜε βίντεο από τα παρασκήνια ήρθε το Amazon για τους fan του "The Tick", του reboot της ομώνυμης cult σειράς του FOX και βασίζεται στο δημοφιλές κι ομώνυμο κόμικ. Ο Tick είναι ο απλός, καθημερινός, μέσος... μπλε σωματώδης τύπος που πολεμάει το έγκλημα. Ως υπερήρωας της Πόλης, το Tick θα πρέπει να πολεμήσει το κακό και να σιγουρέψει πως η δικαιοσύνη πάντα θα αποδίδεται.


Χωρίς συμβασιούχους το ΥΠΠΟ, δυστυχώς, κλείνει\nΚαλούνται να απολογηθούν οι συμβασιούχοι γιατί δέχτηκαν ένα κομμάτι ψωμί από το Δημόσιο, γιατί καταδέχτηκαν να ενταχθούν στα προγράμματα μαθητείας, τα stage, παρ' όλο που αφορούσαν νέους ανθρώπους, ενώ κάποιοι ήταν μεγαλύτεροι.\nΓιατί ήξεραν ότι πρόκειται για μικρής διάρκειας απασχόληση κι αυτοί ονειρεύτηκαν να ριζώσουν εκεί για πάντα. Πρέπει να απολογηθούν γιατί δεν προτίμησαν να μείνουν άνεργοι, γιατί πρόσφεραν τις υπηρεσίες τους αντί πινακίου φακής και δίχως ασφάλιση, γιατί δούλεψαν με σκοπό να καταστούν απαραίτητοι.\nΑντί να δικάσουμε αυτούς που τόσα χρόνια τους εκμεταλλεύονται, έχει αρχίσει ένας άκριτος πόλεμος εναντίον των θυμάτων. Και για να έρθουμε στα δικά μας, το υπουργείο Πολιτισμού έχει ουκ ολίγους που μετρούν έως και δέκα χρόνια εργασίας με διάφορες συμβάσεις. Είναι ένα από τα πιο υποστελεχωμένα υπουργεία, με εκατοντάδες κενές οργανικές θέσεις. Οι τελευταίοι μόνιμοι υπάλληλοι (του 1981, 1982) όπου να 'ναι βγαίνουν σε σύνταξη. Οι υπουργοί ΠΑΣΟΚ και Ν.Δ. όλα αυτά τα χρόνια κάλυπταν τις κενές θέσεις με χαμηλόμισθους συμβασιούχους. Ετσι, οι μισοί υπάλληλοι του υπουργείου σήμερα είναι συμβασιούχοι (πάνω από δεκαπέντε διαφορετικές κατηγορίες). Αν αποφασίσει ο νέος υπουργός να τους κρατήσει, θα χρειαστεί ένα ολόκληρο νομοθετικό οπλοστάσιο για να εξασφαλίσει την παραμονή όσων καλύπτουν πάγιες και διαρκείς ανάγκες.\nΕκείνοι που κατέλαβαν το υπουργείο την περασμένη Παρασκευή και το Σάββατο ανήκαν σε μόνο μία από τις δεκαπέντε κατηγορίες συμβασιούχων του ΥΠΠΟ. Οι συμβάσεις τους έληξαν 31 Οκτωβρίου ή λήγουν στις 25 Δεκεμβρίου. Είναι εκείνοι στους οποίους είχε δοθεί με την τροπολογία Σαμαρά παράταση της σύμβασης για ακόμη ένα έτος (μέχρι τέλος 2010). Διεκδικούσαν την εφαρμογή της τροπολογίας. Πρόκειται για 600 άτομα, τα μισά με συμβάσεις από το 2002. Και δεν είναι απλοί διοικητικοί υπάλληλοι. Οι εργαζόμενοι στο ΥΠΠΟ στην πλειονότητά τους προσφέρουν εξειδικευμένη εργασία. Είναι αρχαιολόγοι, αρχιτέκτονες, πολ. μηχανικοί, σχεδιαστές, συντηρητές, μαρμαροτεχνίτες, φύλακες κ.λπ.\nΑν η κυβέρνηση θελήσει να εφαρμόσει το σχέδιό της για αξιοκρατική στελέχωση των υπηρεσιών με προσλήψεις μέσω ΑΣΕΠ, δηλαδή μια αδιάβλητη αλλά χρονοβόρα διαδικασία, πρέπει να υπολογίσει πως ενδέχεται να κατεβάσουν ρολά κεντρικές ή και περιφερειακές υπηρεσίες του ΥΠΠΟ. Γιατί οι προχθεσινές κινητοποιήσεις ήταν μόνο η αρχή...


Κατούνα Κου Πε Πε: Το ξέφραγο αμπέλι της Τασίας και του Πάνου\nΟσο η γενναία συγκυβέρνησή μας προσπαθεί να μας πείσει ότι οκτώ δισ. ευρώ είναι λιγότερα από 900.000.000 ευρώ, η πλημμυρίδα απρόσκλητων μουσαφιραίων στα νησιά συνεχίζεται.\nΟ μεγαλύτερος trafficker στον κόσμο, το Σώμα Υλικού Πολέμου του ISIS, το κράτος-συμμορία της Αγκυρας, ως άμεσος συνεργός των μακελάρηδων, συντελεί στη «δημιουργία» των προσφύγων και ύστερα, αγκαλιά με τη μαφία, τους γδέρνει και τους αρμέγει μερικές χιλιάδες δολάρια κατά κεφαλή και τους περνάει στο κράτος της αφασιακής Τασίας, που έχει συνέταιρο τον αγέρωχο Πάνο.\nΟι πελάτες του δουλεμπόρου Ερντογάν και των πασάδων του ανήκουν σε δύο κατηγορίες. Η μία είναι δυστυχείς Σύριοι και Ιρακινοί, αληθινοί πρόσφυγες πολέμου. Χριστιανοί, αλαουίτες φεύγουν τρέχοντας, μαζεύοντας τα παιδιά τους, όλες τις οικονομίες και τα τιμαλφή τους, αφού έχουν δει να κόβονται κεφάλια σαν ραπανάκια, κάθε είδους βαρβαρότητα, λεηλασία και ταπείνωση.\nΕίναι άνθρωποι που βρίσκονται σε πραγματική κατάσταση ανάγκης, που πληρούν όλες τις προϋποθέσεις από τις διεθνείς συμβάσεις αλλά και τον ανθρωποκεντρισμό του Ελληνισμού και, τάχα, όλου του ευρωπαϊκού πολιτισμού για προστασία και άσυλο. Αυτοί δε οι αληθινοί πρόσφυγες συνήθως έχουν διαβατήριο κι εν γένει φυλάνε ως κόρη οφθαλμού τα ταξιδιωτικά έγγραφα τους, διότι έχουν ισχυρούς νομικούς λόγους να αποδεικνύουν ποιοι είναι και ότι όντως έρχονται διωκόμενοι από τόπους σφαγής και μαρτυρίου.\nΓι’ αυτούς τους ανθρώπους, ορισμένοι χριστιανοί, όπως εμείς, είναι αυτονόητη η συνδρομή μας. Το μέγεθος όμως της ροής είναι ευθέως αντίστροφο της μικρής χώρας μας και των οικονομικών πόρων μας. Αρα κατεπείγουσα η πανευρωπαϊκή συνδρομή σε χρήμα και άλλα υλικά μέσα και, επίσης, η διεκδίκηση της κατανομής αυτών των ανθρώπων ανά χώρα της Ε.Ε. με βάση τον πληθυσμό και την οικονομική ευρωστία.\nΔεν μπορούμε να τους περιθάλψουμε όλους εμείς.\nΕκτός όμως από αυτούς, υπάρχει και η ροή του γνωστού πλήθους Πακιστανών, Μπανγκλαντεσιανών, Αφρικανών κ.λπ., κυρίως σουνίτες μουσουλμάνοι, που απλώς αναζητούν καλύτερη τύχη στην Ευρώπη, και μια μειοψηφία τους πεδίο εγκληματικής δράσης. Είναι οικονομικοί μετανάστες, κάποιοι λίγοι «τουρίστες» του εγκλήματος, δεν διώκονται από κανέναν, κινούμενοι από τη φτώχεια και την ελπίδα καλύτερης ζωής ή απλώς παράνομου κέρδους.\nΑυτοί συνήθως καταστρέφουν τα έγγραφά τους, για να επικαλεστούν ψευδή στοιχεία ονόματος, καταγωγής, ηλικίας.\nΣτους εκατοντάδες που περνάνε με το αζημίωτο κάθε μέρα οι Τούρκοι στα νησιά μας κανείς δεν ξέρει πόσοι και ποιοι μπορεί ενδεχομένως να είναι τζιχαντιστές, δουλέμποροι, ναρκέμποροι, νταβατζήδες, πράκτορες ή οτιδήποτε άλλο.\nΠάντως, όλους μα όλους, απελπισμένους πρόσφυγες ή λαθρομετανάστες, τους οδηγούν σαν κοπάδια στις ακτές και τους διεκπεραιώνουν απέναντι έναντι κέρδους οι συμμορίες δουλεμπόρων, με την εποπτεία και διευκόλυνση που τους παρέχει το κράτος-συμμορία.\nΗ ζημιά στον τουρισμό, στην κοινωνική συνοχή και γαλήνη, η καταπόνηση του προσωπικού και η εξάντληση πόρων και υποδομών δεν χρειάζονται ιδιαίτερη ανάλυση. Ο πόλεμος υπήρχε και πριν, αυτό όμως που προκάλεσε το ανθρώπινο τσουνάμι ήταν το μήνυμα ανομίας και αφασίας που εξέπεμπε προεκλογικά ο ΣΥΡΙΖΑ με τις θέσεις του και ως κυβέρνηση με τις πράξεις του, με τη συναυτουργία των ΑΝ.ΕΛ. Διότι δεν μπορεί να κόπτεσαι για τον ΦΠΑ στα νησιά και να σφυρίζεις κλέφτικα για την… απόβαση της Νορμανδίας που γίνεται καθημερινά στις ακτές μας. Η συγκυβέρνηση τους έγνεφε και τους γνέφει, οπότε ειδικά οι λαθρομετανάστες διαλέγουν τον εύκολο δρόμο. Το κλείσιμο των κέντρων κράτησης ήταν το εναρκτήριο λάκτισμα και συνεχίζεται με ευνοϊκές νομοθετικές ρυθμίσεις. Και η κοινωνία, απορροφημένη στην αγωνία της οικονομίας, παρατηρεί το θέμα ως μόνιμο πλέον κομμάτι των δελτίων ειδήσεων. Σε λίγο θα το θεωρούμε και αυτονόητο.\nΥπάρχουν αρκετοί παλαβοί και ιδεοληπτικοί ψυχάκηδες στην κυβέρνηση, σε κόμματα, ΜΚΟ, βαρεμένοι «αντιρατσιστές», που θεωρούν καλό να γίνουμε ένα απέραντο στρατόπεδο προσφύγων και λαθρομεταναστών, μια πολυπολιτισμική κουρελού. Ετσι θα ξεσκίσουν, νομίζουν, το μισητό έθνος και την ταυτότητά του, θα γίνουμε όλοι «αδέρφια» και διεθνιστές βεριτάμπλ. Είναι οι χρήσιμοι ηλίθιοι των δουλεμπόρων και του τουρκικού ισλαμοφασισμού και ορισμένοι βγάζουν και μεροκάματο από τον επαγγελματικό αντιρατσισμό, ενίοτε γίνονται υποκινητές και συνεργοί σε παράνομες συμπεριφορές των μουσαφιραίων. Κι όλο αυτό καταλήγει ρατσιστικά σε βάρος των αληθινών προσφύγων, που περιμένουν στην ουρά πίσω από πρόσφυγες «μαϊμού».\nΕίναι όμως καιρός, μαζί με την απαίτηση υλικής συνδρομής και κατανομής ανά χώρα των αληθινών προσφύγων, να θέσουμε σε κάθε διεθνές βήμα και όργανο το αληθινό ζήτημα: την τιμωρία, τις κυρώσεις σε βάρος του μεγαλύτερου δουλεμπόρου, της Τουρκίας, και την πανστρατιά της Δύσης και κάθε άλλης δύναμης στην Αφρική και τη Μέση Ανατολή για τη συντριβή του Ισλαμικού Κράτους και κάθε συμμάχου του. Αν η Ευρώπη, η Δύση, καθεύδει και θέλει να βγάλει τα μάτια της, εμείς δεν μπορούμε να μείνουμε απαθείς στον αργό θάνατο της κοινωνίας μας, στην ταχεία υπονόμευση της εθνικής ασφάλειάς μας. Το ζήτημα αυτό, ας το καταλάβουμε, είναι απείρως σημαντικότερο από τον ΦΠΑ και την όποια συμφωνία.